IRTEERAK | Zamudioko eskola\notsaila 24, 2015 apirila 14, 2015 zamudiokoeskola IRTEERAK\n6.mailako ikasleak eta Ingeles irakaslea aste osoa egongo dira ingelesa hitz egiten Beireko barnetegian, dagoeneko ondo heldu direla.\nGORBEIA ZEIN POLITA DEN!!!\nmaiatza 29, 2014 maiatza 29, 2014 zamudiokoeskola IRTEERAK\nPasa den astean, Mariren bila, Arratiara joan ginen.\nLehenengo, Gorbeiako Parketxea bisitatu genuen Areatzan. Han, bi monitore ezagutu genituen eta hauek bertako animali, landare eta ekosistemen berri eman zizkiguten. Gero, Gorbeiara joan ginen, Saldropora, eta animaliak eta animalien aztarnak ikusi genituen, adb: satorrarena, zaldiarena eta basurdearena.\nOndoren, paseo bat egin genuen hango parajeak ezagutzeko. Geroago, Tarttaloren pasadizoan sartu ginen eta putzu batean igelak kantari entzun genituen. Handik ere pinaburuak erdi janda ikusi genituen eta jakin genuen urtxintzen aztarnak zirela.\nAzkenik, bazkaldu, jolastu apur bat eta bueltan etorri ginen. Oso ondo pasatu genuen eta leku zoragarriak ikusi genituen.\nAAAAAAAAAAAAAA!!!!! Mari ez genuen ikusi baina DIRENIK EZ DA SINESTU BEHAR… EZ DIRELA EZ DA ESAN BEHAR.\nabendua 12, 2013 apirila 10, 2014 zamudiokoeskola IRTEERAK,Uncategorized\nAbenduaren 3an EUSKARAREN eguna ospatu genuen.\nGoizean Deriora joan ginen “pepitaren liburu magikoa” antzerkia ikustera. Oso polita izan zen eta primeran pasatu genuen.\nArratsaldean bihotz bat egin genuen, euskara gure bihotzean sentitzen dugulako.\nL.H. 1A eta 1B\nHH4 URTEKOAK LIBURUTEGIAN\nazaroa 21, 2013 azaroa 21, 2013 zamudiokoeskola IRTEERAK\nAzaroaren 7an Zamudioko HH4 Ako ikasleak liburutegira joan ginen. Bertan BOLON ipotx magikoa ezagutu genuen eta hauts miresgarri batzuk eman zizkigun liburutegian sartzeko. Liburutegia izugarri gustatu zitzaigun eta berriro bueltatzeko asmoarekin itzuli ginen eskolara.\nazaroa 15, 2013 zamudiokoeskola IRTEERAK\nUrriaren 23-24 ean Lapurreketako aterpera joan ginen 2.mailakoak eta 5 urteko gelako neska-mutilak.Irrikitan geunden gainera,udazken haizetsua baina epela.Dime-Otxandio inguru polit horretera iritsi ginenean,autobuseko zorabiatxoa pasata,maletak autobusetik hartu eta gelara bertako begiraleekin joan ginen.Eguardi ostean 2.mailakoak Bizkaibusa hartu eta Baltzorantz abiatu ginen.Indutsi auzotik,azken lamiaren ipuina entzun erreka ondoan.Jentilzubitik pasa eta kobazulora jeisten den bidea hartu genuen.Kobaren beste aldetik atera ginen,landatxo batean ogitartekoa jan eta Ayoub-en urtebetetzea ospatu genuen.Kostatu zitzaigun loak hartzea,batzuk masajea behar izan zuten.Astoaren arrantzak esnatu gintuen goizean-goiz;traste guztiak maletan sartu .Gozaldu eta prest Zumeltzarantz bueltatxo bat emateko.Bidean gauza pilo bat ikusi eta topatu genituen:masustak,perretxikoak,pinaburuak,zaldiak…,urrutira Gorbeia eta Anboto ikusten ziren.Bazkaltzen ari ginela Pantxikak deitu zuen”zelan gabizen “jakiteko,bera Kanariar Uharteetara joana zen “eklipsea”ikusteko.Denak bere amaiera duenez gurea ere amaitu zen.Datorren urtean gehiago!!!!\nBIRD CENTERREKO BISITA\nIrudia maiatza 20, 2013 zamudiokoeskola IRTEERAK\nOstiralean, maiatzaren 10ean, 5. eta 6. mailakoak Bird Center bisitatu genuen.\nBertan , mota askotako txoriak ikusi genituen: lertxunak, kopeta zuria, ubarroia, zikoina,, basahatea, enara arrunta, arrano arrantzalea, lertxun hauskara… Bertatik-bertara ikusi ahal izan genituen han zegoen urmael batetan. Horretarako, prismatikoak eta teleskopioak erabili genituen.\nMapa handi batetan txoriek migrazioan egiten duten ibilbidea aztertu genuen ere.\nHango ingurua eta paisaia zoragarriak dira,\neta horren lekuko Urdaibai agertzen den argazkiak.\nASKO IKASI ETA EDERTO PASATU GENUEN!!\nIrudia apirila 30, 2013 zamudiokoeskola IRTEERAK\n2013KO APIRILAREN 24A.\nUdaberria heldu dela eta txango bat egin dugu Lezamako baserri batetara, 2km. Oinez joan eta beste 2 etorri, eguraldi ezin hobea aprobetxatuz.\nIritsi ginenean hamaiketako txiki bat egin, nekea astintzeko eta zelaira jolastera atsedena hartzeko.\nOndoren lanean jarri gintuzten, haitzurra hartu eta ortura patatak ereitera, zimaurra bota patatak ongarritzeko, ez pentsa erraza denik…, gero landareak landatu genituen.\nNegutegiko beroa ere sentitu genuen, baba beltzak probatu genituen eta bertoko landareak ezagutu: ilarrak, tomateak, piperrak, letxugak, zerbak, gindilak, lekak….\nFruta arbolak ere ikusi genituen; sagarrondoak marrubiak ematen dituela !! bai zera!!!, gehiagotan joan beharko dugu ortuko asuntoak ikasteko…\nGereizpetan bazkaldu, pixka bat gehiago jolastu, ura edan eta eguzkipean buelta eskolara!!!.


Zer da Networkinga? Zeintzuk dira abantailak? — TUlankide MONDRAGON\nEkintzaile, startup eta ETE-en arteko lankidetza enpresen hazkunderako formula eraginkorra bihurtu da, bereziki azken urteetan, eta are gehiago krisi-garaian. Hainbat enpresaren arteko lan estrategiko bateratuari esker, enpresek:\nZeregin jakin batzuk parteka ditzakete, hala nola komertziala, eta horrela, eraginkortasuna handitu eta gastuak murriztu ditzakete.\nBeren jatorrizko zerbitzuak areagotu eta osa ditzakete, irtenbideen katalogo zabalagoa eskaintzeko eta bezero berriengana iristeko.\nIzan ere, Afrikako esaera zahar batek dioen moduan, «azkar joan nahi baduzu, joan zaitez bakarrik, baina urrutira joan nahi baduzu, joan zaitez lagunduta».\nHorrelako akordioak bilatu eta finkatzeko, gero eta ekintzaile eta enpresa gehiagok parte hartzen dute lan profesionaleko sareetan. Baina, zer da networkinga?\nNetworkinga estrategia bat da eta, haren bidez, harreman-sare bat ezartzen da, enpresa bati akordio profesionalak egiten laguntzeko helburuarekin. Gainera, harreman horiek negozioa hazten ere laguntzen dute. Besteak beste, networkingak honako aukera hauek ematen ditu:\nSektore bereko ordezkariekin esperientziak partekatzea.\nMerkatuari buruzko ezagutza hobetzea eta negozio baten agerikotasuna handitzea.\nEnpresa-harreman berriak sortzea.\nNegozio-aukera berriak aztertzea.\nBezero potentzialak aurkitzea.\nNetworking-estrategiak bi motakoak izan daitezke:\nPresentziala. Biltzarrak eta bestelako jardunaldi sektorialak leku ezin hobeak izan dira, denbora luzean, antzeko interes profesionalak dituzten pertsonek mota guztietako networking-estrategiak garatu ahal izateko. Osasun-krisiak presentzialtasun horretan eragin badu ere, eta azken urtean mota horretako topaketen kopuruak behera egin badu ere, oso formula eraginkorra izaten jarraitzen du.\nOnline. Digitalizazioari eta sare profesionalei esker, etxetik edo bulegotik irten gabe egin daiteke networkinga. Hainbat tresna daude zure estrategia gauzatu ahal izateko, honako hauek, esaterako:\nLinkedIn. Besteak beste ezagutzak eta curriculumak partekatzeko, lanpostuak eskaintzeko eta zerbitzu profesionalak kontratatzeko sare profesional nagusia da. Lan-erakusleiho bat da, 700 milioi erabiltzaile baino gehiago dituena. Hona hemen LinkedIneko profil erakargarria prestatzeko aholku\nBebee. Negozioetarako lankidetza-plataforma honek harreman profesional berriak eraikitzen lagunduko dizu.\nWomenalia. Emakumeen networking-sare bat da, eta emakumeen esparruan talentua agerian jartzea eta ekintzailetza sustatzea du helburu.\nNetworkinga egiteko aholkuak\nSare profesional eraginkor bat ezartzeko, aholku hauek oso lagungarriak izan daitezke harreman berriak egiteko eta kontaktuak formalizatzeko orduan.\nAztertu zein ekitalditan parte hartu nahi duzun. Topaketa profesional batera joan aurretik, aztertu nor joango den eta zein hizlarik hartuko duten parte, eta bilatu gehien interesatzen zaizkizun pertsonak.\nPrestatu topaketak. Bilatu emango diren mintegien inguruko informazioa, zure enpresak egin litzakeen ekarpenei buruz hitz egiteko hizlariekin, edo elkarlanean aritzeko formulak aztertzeko. Murgildu sare sozial profesionaletan zure etorkizuneko kontaktuei aurpegia jartzeko eta haien azken argitalpenak ezagutzeko, izotzaldia urtzen lagunduko baitizute.\nEgin aurkezpen-txostenak. Ohiko bisita-txartelez gain, izan eskura zure negozioaren hainbat merkataritza-txosten, interesatzen zaizkizun pertsonei emateko.\nJarri harremanetan. Ekitaldian zehar izotzaldia urtzea eta hainbat pertsonarekin harremanetan jartzea lortu baduzu, saiatu kontaktuari eusten, handik gutxira mezu elektroniko bat bidalita. Sare profesionalen bidez ere jar zaitezke harremanetan, LinkedIn bidez, esaterako.\nSaiatu hitzordu pertsonal bat adosten. Harreman pertsonalak birtualak baino askoz eraginkorragoak dira beti. Hori dela eta, interesatzen zaizkizun pertsonekin harremanetan jartzea lortzen duzunean, saiatu laneko gosari edo bazkari bat antolatzen eta, hartan, enpresa-harremanaren oinarriak zehazten.\nMentoringa, formula eraginkorra\nNetworkinga egiteko modurik eraginkorrenetako bat lankidetzarako eta aholkularitzarako guneak dira, hala nola Gaztenpresaren Mentoring Programa, Youth Bussines School (YBS) barruan. Esperientzia horrek harremanetan jartzen ditu negozioen munduan sartu berri den ekintzailea, batetik, eta bere proiektuak arrakasta izan dezan laguntzen dion mentorea, bestetik.\nBaina, zer da mentore bat eta zer eginkizun betetzen du programa honetan? Mentorea enpresa-munduan ibilbidea duen profesional bat da, eta bere laguntza eta aholkularitza eskaintzen die, doan, beste ekintzaile batzuei, beren negozioan arrakasta izan dezaten. Profesional horiek ekintzaileen zerbitzura jartzen dituzte beren esperientzia eta denbora, gizarteari aurrera egiten eta lan-aukera berriak sortzen laguntzeko.\nArtikulua hemen publikatu da: https://gaztenpresa.org/eu/networkinga-egiteko-eta-gehiago-erakartzeko-aholkuak/


«Lau eskutara» literatur ikastaroa antolatu dute Orion | Hitzen uberan\n← «Itzuli nuen lehen liburuan, amets egin nuen aditz batekin, eta ametsak eman zidan soluzioaren parte bat»\nGarazi Ugalderen poema: «Habitatzeko moduak» →\nTxakur Gorria sormen kolektiboak literatura ikastaroa eskainiko du azaroan Orion; ostirala (hilak 29) da izena emateko azkenengo eguna.\nUrola Kostako udaletako eta Udal Elkarteko euskara zerbitzuek sormen-literatura tailerra antolatu dute elkarlanean. Euskaraz sortzeko eta idazteko interesa duten herritar guztiei bideratutako egitasmoa da. Hamabi orduko ikastaroa izango da; hiruna orduko lau saiotan banatua.\nSaioak azaroko larunbatetan izango dira –azaroaren 6an, 13an, 20an eta 27an–, aurrez aurre, Orioko Salatxo aretoan, goizeko 10etatik 13etara bitarte.\nTxakur Gorria Kolektiboak eskainiko du ikastaroa, «lau eskutara» izenburupean. Hain zuzen ere, ideia huts batetik abiatuta, proiektu bat gauzatzera arteko prozesua modu kolektiboan elkarrekin egiten duten lau emakumek osatzen dute Txakur Gorria. Eta jarduteko modu hori ardatz hartuta landuko da ikastaldia. Sormena lantzeko, lau helduleku izango dituzte parte-hartzaileek: hitzak, irudiak, gauza txikiak eta kolektibotasuna.\nUrriaren 29ra arte eman daiteke izena ikastaroan. Plaza kopurua mugatua izango da eta izen-emate hurrenkera errespetatuko da eskabideak onartzeko.\nArgibide gehiago jasotzeko edo izena emateko, jo honako helbide hauetara:\nIaz, Txakur Gorria kolektiboko kideei elkarrizketa egin genien Errealitateak liburuaren harira. Besteak beste, autoedizioaz eta kolektiboan jarduteaz mintzatu ziren:\n«Autoekoizpena aukera handi bat izaten ari da. Autonomia handia ematen digu, guk nahi duguna egin dezakegu, eta askeago sentitzen gara ideia bat bururatzen zaigun unetik inprentara arteko bide horretan»\n«Kolektibotasunak ahalduntzea ekarri digu. Atzera begira jarriz ohartzen gara bakarka egitera ausartuko ez ginatekeen gauza asko egin ditugula elkarrekin eta, zentzu horretan, ez dugu uste lau emakume sortzaile elkartu izana kasualitatea denik»


KARRASPIO HONDARTZAKO OSTATUA. LEKEITIOKO VILLA ITSASO HOTELA\nVilla Itsaso Hotela ehundaka urte daukazen eraikina da, bere egur originalen (pino-tea, haritza, gaztainondoa) nobleziarekin inguratzen zaituena. Gainera, beirateak, beheko su apaingarriak, zoru hidraulikoak eta artisau-zurgintza ere badaukaz.\nOstatu hau Lekeition dago, Karraspio hondartzaren alboan. Bertan, 1875-80 urteetan esku sartu zan lorategi ingeles handia Lekeition eraikitzeko. Lorategi honek, Adán de Yarzatarrek zuten bainutegi etxea inguratzen eban. Familia honek oporraldiak igarotzen ebazan itsasoan bainua hartuz eta eguzkian egonez, garai hartako terapien esanak jarraituz. Lursailari itxura erdi basati erdi naturala ematen zion nahastea bilatu zan: kontu handiz aukeratutako bertako aleak, argituak eta kimatuak, espezie exotikoagoekaz nahasturik eta sasoien araberako koloreak eskainiz. Etxetiko ikuspegia neurtzen eban lorategiak.\nEtxe barruan, hotelean egongela-taberna dago (txokoa) behe solairuan. Bertan atseden hartu ahal izango dozu kafe bat edo aperitiboren bat hartuz, eskaintzen dogun informazio turistikoa edo kulturala aztertu bitartean.\nTaberna hotelean ostatu hartzen dabenentzako soilik izango da. Gainera, liburutegi bat ere badago, txangoak antolatzen lagunduko deutsunak. Orduan, bidailagunekaz, familiakoekaz, hoteleko ugazabandreagaz, beste bidaiari batzuekaz, etab. bertan izateko aukera izango dozue.


FITO SPRAY en Fuengirola erosi batetik 39€\nFito Spray en Fuengirola\nSpray Fito Spray pisua galtzea erosi en Fuengirola\nLortzeko Fito Spray en Fuengirola, behar:\nNon erosi en Fuengirola Fito Spray\nIdatzi zure datu pertsonalak, eskaera inprimakia lortzeko spray pisua galtzea Fito Spray en Fuengirola prezio txiki bat. Aholkulari, deitu ahal izango duzu laster eskuragarri ez dagoenean Fito Sprayzuen deitu egingo duzu laster. Ordaintzeko agindua bakarrik jaso ondoren pakete en Fuengirola.\nErabakitzen baduzu erosi Fito Spray en Fuengirola ganga prezio bat egingo du, eta aldian-aldian erabili da, gai izango duzu, nabarmen murriztu masa eta bolumena murrizteko figura.\nNola erosi Fito Spray en Fuengirola\nBada, erosi behar Duzu Fito Spray txikiena prezioa en Fuengirola (Espainia), bete ezazu inprimakia web orrian telefono zenbakia eta izena, eta zurekin jarriko da harremanetan Kudeatzailea laster argitu zure eskaera eta antolatu entrega Fito Spray arabera zure helbidea. Ordainketa bakarra jaso ondoren, partzelaren ordaindu bidalketa postetxean edo mezularitza. Bidalketa kostua Fito Spray mezulari bidez zehaztutako helbide arabera alda daiteke hiria Espainia, galdetu zehatza prezioa aholkulari ondoren sorkuntza ordena spray web orrian.\nOrdena en Fuengirola Fito Spray


Geruza anitzeko kommutadore - Wikipedia, entziklopedia askea.\nGeruza anitzeko kommutadorea edo 2/3 kommutadorea 2. eta 3. mailetan lan egiten duen kommutadore bat da; hau da, sarbide mailan eta IP mailan egiten du lan.\nGeruza anitzeko kommutadoreek bideratzaile moduan joka dezakete eta VLAN desberdinen arteko konexioa eskaini. Kasu horietan ez dago sarbide mailako kommutadoreen beharrik. Kontzeptu hau irudian ikus daiteke. Pentsatu bideratzaile bat jartzen dugula 2/3 kmmutagailuaren ordez, switch batekin edo gehiagorekin batera. Honek lana kenduko lioke kommutadoreari, lan zama banatuko litzatekelako, kommutadore normalak ez lukeelako VLAN arteko lana egin beharko.\nIrudian ikusten da nola funtzionatzen duen geruza anitzeko kommutadore batek. Hau bakarrik erabiliz, bideratzailea ordeztu daiteke baita ere. A eta B konputagailuak IP azpisare batekoak izango dira, eta C eta D konputagailuak ordea, beste IP azpisare batekoak. geruza anitzeko kommutadoreak kommutadore arrunt batek bezala ere jokatzen duenez, A eta B-ren artean trafikoa garraiatzen du, eta baita C eta D-ren artean. Baina pentsa dezagun A konputagailua C konputagailuarekin komunikatu nahi dela. A-k IP datagrama bat bidaliko du 2/3 kommutadoreen helbide fisikora, baina datagramaren goiburukoan helburua C konputagailuaren IP helbidea dela esango du. Geruza anitzeko kommutadoreak TTL-a jaitsiko du (bideratzaile bat ere badelako geruza anitzeko kommutadorea), eta C-ren helbide fisikoari bidaliko dio mezua, mezuaren helburuko helbidean C-ren helbide fisikoa jarriz. Pauso guzti hauek oso azkar egiten dira hardwareari esker eta dena batera egiten delari esker. Honela, denbora aurrezten da switch arrunt bat eta bideratzaile bat erabiltzearekin konparatuz.\nErabiltzeko kasu baten adibidea[aldatu | aldatu iturburu kodea]\nGure sare batean, banatu nahi ditugun bi sare ditugu, irakaskuntza izenekoa eta burokrazia izenekoa, baina hauek switch berera konektaturik daude. Hori konpontzeko, bi VLAN edo sare birtual sortuko ditugu, eta horrela difusioa egitean ez da taldearen parte ez diren switcharen beste ahoetara transmisiorik egingo.\nHurrengo irudian 8 aho dituen switch bat ikus dezakegu, honen gainean 1-4 ahoek Irakaskuntza lan-taldea osatzen dute (VLAN1) eta 5-8 ahoek Burokrazia lan-taldea (VLAN2).\nIrudian ikusten den bezala VLAN sare bakoitzeko kommutazio taula bat dugu, honela bai euren barnean eta baita hauen arteko bidea egitea ahalbidetzen delarik.\nEsan bezala bi sare hauek elkarrekiko isolatuak daude, nahiz eta switch berari konektatuak egon. Hortaz, nola gauzatzen da komunikazioa bi sare hauen artean?\nHasiera batean kommutadorea bideratzaile bati konektatzen zitzaion. Honela, irakaskuntza VLANetik bideratzailera datagrama bat bidaltzerakoan, Bideratzailean datagrama erauzi, aztertu eta Burokrazia VLANera birbidaltzen zen.\nGaur egun berriz, bideratzailea eta Switcha VLAN geruza anitzeko kommutadore bakarrean sartzen da honela lan hau asko erraztuz. Azken finean lehen esandako datagramaren kudeaketa kommutadore honen barnean egiten baita.\nhttp://www.sc.ehu.es/acwreco2/TCP_IP_Sareak/TCPIPSareak.html - J.Mª. Rivadeneyra\nRedes de computadoras 4ª Edición - Andrew S. Tanenbaum\nOrriaren azken aldaketa: 2 maiatza 2015, 23:31.


Donostia.eus - [Berria] Dbus bidaien hazkundea 2016an\nHome /Albisteak /Dbus bidaien hazkundea 2016an\nTurismoa Dbus bidaien hazkundea 2016an\nDonostiak lehenengo postuan jarraitzen du autobusaren erabilerari dagokionez\nTxiokatu 2016. urtean Dbuseko zerbitzuetako autobus bidaiak 28.500.092 izan dira (behin-behineko datua); aurreko urtean 28.243.454 bidaia erregistratu ziren eta, beraz, urtean 256.638 bidaiako hazkundea gertatu da.\nDatu horiekin eta beste hiri batzuetako datuekin alderatuta, Donostiak lehenengo postuan jarraitzen du autobusaren erabilerari dagokionez. Kontuan hartuta, gainera, Lurraldebus eta Euskotren sareetan beste 3 milioi hiri bidaia egiten direla, donostiar bakoitzak urtean batez beste 170 bidaia egiten ditu garraio publikoan.\nPilar Arana Mugikortasuneko zinegotziaren iritziz, erabiltzaileen igoerak agerian jarri du Dbus zerbitzuak funtzionatzen duela eta garraio publiko eraginkorra eskaintzeko betebeharra betetzen duela. Gainera, nabarmendu du 2016an zehar aldaketa eta egokitzapen ugari egin behar izan direla hirian antolatu diren ekitaldietarako, eta “Dbusek erabiltzaileen beharrei erantzuteko ahalmena erakutsi du”. Horrekin bat, balioetsi egin du Konpainia egiten ari den esfortzua “bere flota modernizatzeko eta autobus garbi eta jasangarriagoak izateko trantsizioa egiteko”, 2016an martxan jarri diren ibilgailu elektriko eta hibrido berriek erakutsi duten bezala.\n2016an linearik erabiliena 28-AMARA-OSPITALEAK linea izan da, 4.210.237 bidaiarekin, eta ondoren 13-ALTZA linea 3.644.734 bidaiarekin eta 5-BENTABERRI linea 3.007.457 bidaiarekin.\nAutobusa gehien erabili den hilabeteak udakoak izan dira: abuztua 2.597.026 bidaiarekin (Dbuseko autobusen hileko erabileraren errekorra 1981ean udalaren esku geratu zenetik), eta ondoren iraila, 2.475.161 bidaiarekin, uztaila 2.447.077 bidaiarekin eta maiatza 2.378.423rekin.\nUrte osoan, bai neguko hiletan bai udakoetan, autobusa oro har gehiago erabili izan da eta, zalantzarik gabe, eman den zerbitzu onak eragin du horretan, nagusiki puntualtasunaren aldetik izandako indize altuengatik eta zerbitzuan lortutako abiadura komertzial handiarengatik; izan ere, horregatik da garraio publikoa hirian mugitzeko modurik eraginkorrena donostiarrentzat.\nDbuseko 256.638 bidaiaren igoera hori are nabarmenagoa da kontuan hartuta 2016ko irailaren 12an Altzan Euskotrenen geltoki berria inauguratu zela, eta 2016ko otsailaren 6an autobus geltokia Pio XII.etik gaur egungo kokapenera aldatu zela, Norteko Geltokiaren ondoan (RENFE), izan ere, horren ondorioz, geltokia erdialdeago dagoenez, bidaietan murrizketa nabarmena gertatu da.\nAutobusa gehien erabili den urteko egunak hauek izan dira: abenduaren 21a (Santo Tomas) 118.823 bidaiarekin, urtarrilaren 19a (San Sebastian bezpera) 113.737 bidaiarekin, abuztuaren 16a 101.874 bidaiarekin, abenduaren 20a 100.334 bidaiarekin, eta abuztuaren 13a 100.061 bidaiarekin.\nHalaber, beste alderdi positibo bat da Gautxori zerbitzuek erabilera handitu dutela, 6 urtez beheranzko bilakaera izan ondoren. 2016an 186.030 bidaia erregistratu dira, 2015ean baino 3.505 bidaia gehiago.\nAutobusaren batez besteko erabilera nabarmen hazi da lanegunetan eta larunbatetan (lanegunetan eguneko 89.858 bidaia, pasa den urtean eguneko 89.328 bidaia izan zirelarik, eta larunbatetan eguneko 67.447 bidaia, pasa den urtean eguneko 65.179 bidaia izan zirelarik). Igandeetan, berriz, erabilerari eutsi zaio, eguneko 41.500 bidaiarekin.\nDbusen, 2017an, donostiarren konfiantza hobetzeko lanean jarraituko dugu. Donostiar herritarrek garraio publikoaren alde egindako apustuari eta Dbus osatzen duten pertsonek egunetik egunera zerbitzua hobetzeko egindako lanari esker erreferentzia bihurtu gara sektorean.


Albistea ekin idazteari by idoialariz 6178 views\nKexa ekin idazteari by idoialariz 5826 views\nAlbistea idazteko txantiloia hutsik by idoialariz 5188 views\nKexa egoera asmatu ekin idazteari by idoialariz 4575 views\nAlbistea egitura ereduak by idoialariz 7081 views\nKexa egitura eskema by idoialariz 11449 views\nalbistearen egitura eskema\n1. ALBISTE BAT NOLA IDATZI Kazetariek gertakari bat azaldu nahi dutenean, 5 galderei erantzuten diete: NOR(K) - NOIZ – NON - ZER – ZERGATIK Albisteek IZENBURUA, SARRERATXOA, TESTUA eta ARGAZKIA izaten dituzte. IZENBURUA edo TITULARRA • Albistearen laburpena da. • Oso laburra eta erakargarria izan behar da. SARRERATXOA • Testuan azalduko den ideia nagusia erakusten digu. TESTUA • Informazio osagarria ematen du. • 1. paragrafoan : NOR/ ZER / NON / NOIZ agertuko dira laburbilduta. • Hurrengo paragrafoetan , gainontzeko informazioa agertuko da : ZERGATIK / NOLA / DETAILEAK, deklarazioak... argazkiak  Gogoratu:  Albistearen helburua INFORMAZIOA ematea da.  Inportanteena hasieran idatzi eta detaileak bukaeran.  Datu zehatzak eman.  Zure iritzirik ez eman.  3. pertsonan idatzi.


Ni, munduko txarrena - Agus Perez - EHAZE\nKonpainia: Vaiven. Egilea: Antonio Muñoz de Mesa. Zuzendaritza: Olga Margallo. Musika: Iñaki Salvador. Euskarazko testua eta kantuak: Ainara Ortega. Olerkien euskaratzea: Xabier Euzkitze. Koreografiak: Maitane Zalduegi. Antzezleak: Itxaso Quintana, Ugaitz Alegria, Nerea Gorriti, Ainara Ortega, Dorleta Urretabizkaia. Lekua: Eibarko Coliseo antzokia. Eguna: Martxoak 4.\nBERRIAn argitaratua 2020ko martxoaren 7an.\nSor Juana Ines de la Cruz Espainia Berrian (oraingo Mexiko) jaio zen 1648an, eta Mexiko hirian hil 1695ean. Espainiar literaturako Urrezko Mendearen ordezkari nabarmena da, eta, askoren aburuz, oraingo feminismoaren aitzindaritzat jo daiteke. Txiki-txikitatik hasi zen irakurtzen, eta gaztetatik ekin zion bere bidea egiteari letren eta pentsamenduaren arloetan. Moja sartu zenean, eskura eduki zuen komentuko liburutegi handia, eta handik sortu zituen bere idazlan gehienak, orduko erregina-ordeen eta intelektualen babes erabatekoarekin.\nHaren bizitzaz eta obraz gehiago jakin nahi duenak Interneten ditu eskuragarri orain arte eman ditudan datuak, eta Ni, munduko txarrena antzezlan musikalean baino askoz hobeto jabetuko da emakume haren balioaz eta sustraiez. Zeren eta emanaldian zehar ematen dizkiguten datuen artean nonbait ahaztuta geratzen da De la Cruzen aita gipuzkoarra zelako susmo ez frogatua baina hala ere zabala, eta era berean ahaztuta geratzen da gazte ekintzaile hark bere aitonaren etxaldeko indioen nahuatl hizkuntza ikasi zuela, seguruenik euskaldunoi hizkuntza minorizatuen kontu horiek txokokeria hutsak iruditzen zaizkigulako.\nGauzak horrela, bigarren mailako joko ditugu beste eraldaketa batzuk, baina niri bereziki interesgarria egin zait protagonistaren ama aitarengandik banandu izana eta beste gizon batekin hiru seme-alaba sortu izana, horrek garbi erakusten baitu lurralde urrun hartan beste era batean ikusten zirela gizon eta emakumeen arteko harremanak: matxismoaren menpekoak ziren zer esanik ez, baina Eliza Katolikoaren eta Inkisizioaren mehatxuetatik askoz libreagoak aldi berean.\nKontu horiek guztiak zeharo ezabatuak izan dira Antonio Muñoz de Mesa madrildar antzezle, gidoilari, youtuber, aurkezle, zuzendari eta ez dakit zer gehiagoren testuan, eta bere curriculumak berak ematen digu haren parametro mentalen berri. Bestetik, ikuskizun honen zuzendari Olga Margallo dugu, eta haren izena sarean bilatuz gero, bere senar Muñoz de Mesaren bidez aurkituko dugu lehen sarreran eta beste batzuetan, berak ibilbide propiorik izango ez balu bezala.\nAzken finean, nik ez dut ondo ulertzen zertara datorren emakume aitzindari haren dibulgazioa musikal baten bidez aurkeztea. Zer uste dugu, aspertuko garela benetako gertakizunak sakon eta serio tratatzeagatik? Beharbada, gehiago aspertzen gara didaktismo edulkoratuaren bidetik, dena xehetasun osoz azaldua, dena testu bidez eta dramaturgia apalez zerbitzatua, ordu erdi oso bat haren haurtzaroaren kontu zozoei eskainia… Eta hori guztia antzezleak denak emanda ibili arren, euskaratzea oso literarioa izan arren, Euzkitzeren poema itzuliak bikainak izan arren. Azkenik, zergatik amaieran De la Cruz lorez apaindua aurkeztu, haren irudi historiko gehienetan liburu artean, idazmahaiaren aurrean eta pentsalari moduan agertzen bada?\nErradikalak ginen – Arantzazu Fernandez\nAdmin 2020-11-09 2021-02-18


Begi kolpea. Teodoro Hernandorenaren biografia | 111 Akademia\nIzenburua: Begi kolpea. Teodoro Hernandorenaren biografia\nIdazlea: Xabier Lasa\nDenetik egin zuen Teodoro Hernandorena zizurkildarrak (1898-1994) euskaltzaletasunaren eta abertzaletasuanren alde. Mitinlari, bertsolarien sustatzaile, zinegile, artikugile… Euzkadi propaganda filma egin zuen, eta frankistek sutara bota zituzten kopia guztiak.\nBegi kolpea Teodoro Hernandorenaren biografia\n2014/07/9 3:18 pm\nHasi naiz liburu gotor eta nasai hau irakurtzen, biziki interesanta da Hernandorenaren ezagutza egiten dut. Gehiago dena, nere lanarendako baliatzen dut Xabier Lasaren lan mardula , aspaldiko bertsu saioen xehetasun andana bat bildu baitut. Euskara errexa, kasu emaiten diot euskalkiari ez baita beti errexa naizen lapurtarrarentzat hegoaldeko liburuen irakurtzea (ez da beti iturritik ura bezala dario !). Goresmenak idazleari eta 111 akademiari bere eskaintza bereziagatik.\nHorra hor liburu mardul bat, gizon baten bizitza oso eta betea aztertzen duena. Sakon aztertu ere. Izan ere, Teodoro Hernandorenaren bizitza ez da nolanahikoa izan. Bere herriko kulturgintza eta herrigintzaren alde eman zuen bizitza osoa. Politika, kirola, euskararen zabalkundea, irratia, zinema, bertsolaritza, zer ez zuen ukitu Teodorok¡ Xabier Lasaren hitzetan esateko “ekintzen pentsatzailea eta antolatzailea” izan zen. Benetan izan zen ekintzaile, eragile eta dinamizatzailea. Askotan garai hartako jauntxoen kontra gainera, eta batzuetan bere poltsikotik dirua jarriz ere. Baina, beti aurrera begiratzen zuen horietakoa zen. Bada, gizon hori azaltzen digu Xabier Lasak azterketa sakon horretan. Eta egileari esker, hemendik aurrera ez da Teodoro ilunpean geratuko. Teodoro bera eta hark bizi zuen garaia ezagutzeko aukera ederra ematen digu: gerra aurrekoa, gerra garaikoa eta gerra ondorengoa ezagutzeko aukera hain zuzen, hain izan zen luzea Teodororen bizitza. Azterketa sakona da, Teodoro ibili zen basoa zabala delako, baina ez da inor galduko, Xabierrek egin duen lana oso ongi egituratuta dagoelako eta berak erakusten digun bidea erraza, arina eta argitsua delako. Lan handia eta ederra egin du benetan Xabierrek.\n2014/07/9 3:17 pm\n1400 orrialde Teodoro Hernandorenaren biografia azaltzeko; ez al da gehitxo? Edozein beldurtzeko moduko liburukotea. Baina bai liburu bikaina! Ez tamainaz bakarrik, baita edukiz ere. Xabier Lasak idatziriko lan eder hau zehatza da, zehatzegia akaso, eta Hernandorenaren biografia goitik behetik azaltzeaz gain (oso biografia jakingarria), XX. mendeko euskal gizartearen eta, bereziki, euskalgintzaren argazki oso aberasgarria egin du, gehien bat XX. mendeko lehen mende erdiari dagokionez. Hamaika eserialdi behar dira lan osoa irakurtzeko, baina benetan da interesgarria. Zoritxarrez gisa honetako lanek ez dute irakurle askorik gure gizartean, eta hor galtzen da eta galdu da mende askotan gure herria, bere burua behar bezala ezagutzeari uko eginez. Baina tira! Ez gaitezen trajiko jarri. Zorionak Xabier Lasari!


Flowers Gabonetako Edition |\nFlowers bat da Top Slot UK hori garatu NetEnt arabera. Gabonetako denboraldian hemen With, zirrikitua hau diseinatu da Gabonetako aldarte koherentea izan eta utzi jokalari izan dela dendan mantendu sorpresa irabazteko. Badira karreteak lore eder eta atzealde Flowers Gabonetako Edition jaialdia askoz itxarondako honen edertasuna erakusten. Gabonetako apaingarriak ziur jokalariek aldarte jai bat lortu behar spin guztietan daude.\ngehiago, daude zirraragarria ezaugarri batzuk hefty garaipen ekarriko ditu jokalari. Prest sari handiak batzuk irabazi eta jolas inoiz ez bezala esperientzia gozatzeko Top Slot UK joko bertsio honekin . Denboraldi izango da, zalantzarik alaitzeko zuretzat duten zirrikitua hau izan aberastu ezaugarriak. Beraz,, lotu eta slot joko honekin bidaia merezi bat egiteko prest.\nFlowers Gabonetako Edition of garatzailea buruzko gehiago\nNork NetEnt arabera, Flowers Gabonetako Edition entretenigarria Top Slot UK bat izango da indulged. NetEnt izan da beti kalitate jokoak sortzen ezaguna eta ziur casino joko bakoitzean garatzen dute egin dute, Jokalari joko esperientzia zoragarri bat bizi.\nGameplay buruz eta nola Play\nzirraragarria Top Slot UK hori honela osatuta 5 zinta eta 30 paylines, eta badira hainbat sinbolo duten jokalariek lortu handia garaipen batzuk izan. egurrezko ertza hau da, Gabonetako altxorrak eta karreteak handiko konposatzen eta baxua ordaindu sinboloak apaindutako ezarri karreteak.\nirabazi zenbatekoa berehala bultzatu ahal izango du dagokion ikurra duten zirrikitutik osatua dagoela. lore ezberdinak balore ezberdinak bakoitzaren dute, irakurri paytable balioak zain dagoela bakoitzak ezagutu.\nIlargia da Santa hat slot joko honetan basatia da, eta beste batzuk ordezkatzeko irabazlearen konbinazioak osatzeko izango da. sakabanatu hodeia da, halaber free bira egiten sinboloa jokalariek hartzen free bira txandan bertan garaipen emateko biderkatu eta bikoiztu sartu.\nWilds, sakabanatzen, free bira aberasgarria ezaugarriak eta errondak slot joko honetan daude, eta berehala izango da garaipena zenbatekoa bultzatzeko.\nPlay Flowers Gabonetako Edition Coinfalls Casino eta beste hainbat garaipen lortu hau Top Slot UK slot joko batean hainbat ezaugarri dituzten. Dezagun Gabonetako argiak ekarri harrigarria garaipen batzuk zuretzat spin bakoitzarekin.


Udaren etorrera magikoa • ZUZEU\nUdaren etorrera magikoa\nEguzkia urteko deklinazio boreal maximora iritsi da (–23º 26’ 22”), Lurreko ekuatorearen gaineko punturik iparraldekoenera iritsiz. Eguzki-izpiak zuzenean edo modu perpendikularrean iristen dira ipar-hemisferioko lurretara eta, ondorioz, eguzki-ordu gehien dituen eguna izaten da gaurkoa.\nEguna gauak baino ordu gehiago izaten ditu gaurko egunez. Hori dela eta, antzinatik, erritual eta ohitura ugarirekin ospatzen da “egunaren garaipena”. Eguzkia, lurra, airea, ura eta, batez ere, sua, mundu osoko ospakizunetan errepikatzen dira.\nGurean, Euskal Herrian, Europako beste toki askotan bezala, San Joan egunarekin (edo zehatzago esanda, gauarekin) daude lotuta udako solstizioaren erritualak. Protagonista nagusia sua da, eta bere inguruan dantza eta salto eginaz deabruenganako babesa lortu nahi izaten da.\nBritainia Handiko Wiltshire konderrian kokatuta dagoen Stonehenge historiaurreko neolitiko garaiko monumentuan milaka pertsona biltzen da egun honetan gertakari natural eta aparta ikusteko. Izan ere, urteko egunik luzeenaren egunsentian, eguzkia megalitoen artean zehaztasun handiz lerrokatuta agertzen da. Honek erakusten du, monumentu hau eraiki zuten aroan astronomia ezagutza sakonak zituztela.\nAntzeko zerbait gertatzen da Mexikoko Chichen Itza-n ere. Kukulcan piramidean, urteko beste egunetan errepikatzen ez diren fenomenoak ikus ditzakegu bai ekinozioetan zein solstizioetan. Udako solstizioetan, zeruertzetik agertzen den eguzkiaren izpiek diagonalean jotzen dute eraikina eta, ondorioz, piramidearen alde bi gerizpetan eta beste biak eguzkitan geratzen dira. Ikusmin handia sortzen du gertakariak, eta txaloz eta oihuz ematen diote ondo etorria udari Chichen Itza-n bildutakoek.\nChichen Itza-ko Kukulcan piramidea\nEuropara bueltatuz, Suedian, biolin eta akordeoi doinuekin batera gazte eta nagusiek dantza egiten dute gurutze itxura duen zutabe baten inguruan. Ohitura bitxi bat ere badute: neskek zazpi lora mota ezberdin hartu eta almoadaren azpian jarri behar dituzte gau horretan. Hori eginez gero, beraien senargaia nor izango den jakin ahalko dute. Ez al da erromantikoa?\nLau bakarrik aipatu ditugu, baina udako solstizioaren inguruan munduan zehar egiten diren topaketa, erritual eta ospakizunen zerrenda luzea da: Australia, Brasil, Danimarka, Errusia, AEB… Beraz, udako solstizioa antzinatik mundu osoan ospatzen bada, zerbaitegatik izango da.\nSan Joan, solstizioa, tradizioa, uda\nNosfe, Bilboko banpiroa 9\nAli Lmrabet kazetari marokoarrak epaiketa irabazi


Albert Pla Arriagan izango da martzoarean 7an "Miedo" lanarekin - Diario de Noticias de Navarra\nAlbert Pla Arriagan izango da martzoarean 7an "Miedo" lanarekin\n'Miedo', un espectáculo en el que Albert Pla propone un viaje íntimo y poético. Foto: Nora Lezano\n'Miedo', un espectáculo en el que Albert Pla propone un viaje íntimo y poético.\nBILBO. Albert Pla Arriagan izango da martzoarean 7an arratsaldeko 19:30ean,"Miedo" lanarekin. Miedo izeneko proiektuan, artista paregabeak musika eta abestiak, antzerkiko testuak eta irudimenez betetako proiekzioak erabili ditu poetika harrigarria duen multimedia ikuskizuna sortzeko.\nantautore katalanak bidaia intimo eta oso pertsonala proposatzen digu, haurtzarotik heriotzaren ondorenera arte, gure pentsamenduek elikatuta gure buruan bizi den mamu horrek, beldurrak, eragiten dizkigun sentsazioetatik, emozioetatik eta sentimenduetatik. Albert Plak berak, antzerki musikal, kontzertu edo errezitaldi antzeztu gisa definitzen du Miedo lan hori, eta bertan gizakion ohiko beldurren azterketa egitera gonbidatzen gaitu, ironiaz betetakoa, norberaren buruari edo heriotzari diegun beldurra, adibidez. Bata bestearen ondoren, abestiak sortzen dira, beldur horiek urruntzeko edo aurre egiteko modu gisa. Eta, amaitzeko, barrearen katarsia, liberazioa.\nComplejo Teatral de Buenos Aires izenekoak ekoiztu duen (Argentinako hiriburuko Regio Antzokian estreinatu zen 2018ko urtarrilaren 25ean) proiektu berri honetan, Albert Plak hainbat diziplina fusionatu ditu. Izan ere, azpimarragarriak dira musika eta abestiak, antzerkiko testuak eta abangoardiako teknologiak erabiltzen dituela, poetika harrigarria duen multimedia ikuskizuna lortuz. Zuzendaritza, aurreko beste lan batzuetan ere Albert Plarekin aritu den Pepe Miraveteren eskutik dator, eta musikak Raül Refree musikari, konposatzaile eta Espainiako erreferentziazko musika ekoizleetako batek idatzi ditu.\nMiedo harrigarria da ikusteko, mapping-aren munduan Europako erreferentziazkoetako bat eta aitzindaria den (Gaudiren Batlló Etxeko mapping-aren sortzaileak dira, besteak beste) "Nueveojos" estudioaren eskutik datozen proiekzio azpimarragarriekin. Horrez gain, arte diseinuaren ekarpena ere azpimarratu behar da, Juliana Lafittek eta Manuel Mendanhak osatzen duten "Mondongo" bikotearen lana. Artearen munduan ospe handia duen artista argentinar bikoteak mundu osoko museoetan eta galerietan egiten ditu erakusketak. Elementu horien guztien fusioaren ondorioz, Miedo oso ikuskizun erakargarria bilakatzen da, Albert Pla paregabearen eskutik.\n? 8,50 eta 25 euro artean (beherapenekin)\n? Salgai www.teatroarriaga.eus helbidean, 946 850 850 telefonoaren bitartez edo antzokiko txarteldegietan, aurretiazko salmenta ordutegian.


Euskal AEko eraikuntzaren sektorea %8,7 hazi zen 2007ko bigarren hiruhilekoan\nERAIKUNTZAREN KOIUNTURA-INDIZEA (EKI), 2007KO 2. HIRUHILEKOA\nEraikuntza %8,0an hazi zen eta Obra Zibila %10,5ean\nEUSTATek landutako datuen arabera, 2007ko bigarren hiruhilekoan, lan egutegi homogeneoan %8,7 hazi zen, termino nominaletan, Euskal AEko eraikuntzako jarduera, 2006ko hiruhileko beraren aldean.\nUrtaroen eragina zuzendu eta gero, 2007ko bigarren hiruhilekoan eraikuntzaren sektorea %1,5 hazi zen, 2007ko lehenengoaren aldean\nEuskal AEko Eraikuntzaren Koiunturako Indizearen urte arteko hiruhileko hazkunde zuzendua\n2007ko bigarren hiruhilekoan eraikuntza\nsektorearen bilakaera gehiago oinarritu zen obra zibila azpisektorean, eraikuntza azpisektorean baino. Izan ere, lehenak urte arteko %10,5eko igoera izan zuen, eta bigarrenak, berriz, %8,0koa.\nHiruhilekoen arteko terminoetan, 2007ko bigarren hiruhilekoko sektorearen jarduera urte bereko lehenengo hiruhilekoan izandakoarekin alderatuta, Eraikuntzako azpisektoreak %1,2ko bilakaera positiboa izan zuen eta Obra Zibilekoak %2,2koa.\n2007ko bigarren hiruhilekoan, eraikuntzaren sektoreko enplegua %0,2 gehitu zen, datu gordinetan, aurreko urteko aldi berdinaren aldean, eta %0,2ko hiruhileko arteko igoera izan zuen, baita ere, urte bereko lehenengo hiruhilekoaren aldean.\nTaula: 2007ko 2. hiruhilekoa. Euskal AEko Eraikuntzaren Koiuntura Indizearen aldakuntza-tasak (%).\n(1) t urteko urtarriletik t urteko azken hiruhilekora arteko aldi metatuaren urte arteko aldakuntza-tasa, t-1 urtearen aldi beraren aldean


Twiggs konderria (Georgia) - Wikipedia, entziklopedia askea.\nTwiggs konderria (Georgia)\nTwiggs konderriaren kokapena AEBtan\n32°40′N 83°26′W / 32.67°N 83.43°W / 32.67; -83.4332°40′N 83°26′W / 32.67°N 83.43°W / 32.67; -83.43\n928,25 km2 (%98.83)\n10,97 km2 (%1.17)\nTwiggs konderria (ingelesez: Twiggs County) Georgiako konderri bat da, Ameriketako Estatu Batuetan. Hiriburua Jeffersonville da. 2010eko zentsuaren arabera 9.023 biztanle zituen, Twiggs kilometro koadroko azaleran.\nTwiggs konderriak 939,22 kilometro koadro ditu. Horietatik 10,97 ura dira. Beste 928,25 lurra dira. Biztanleria dentsitatea 0,1 da.\n2010eko zentsoan bizi ziren 9.023 pertsonetatik 5.183 txuriak edo hispanoak dira. Horietatik hispano edo latino kategorian 124 dira. 3.703 beltzak edo afroamerikarrak. 27 amerikar natiboak ziren eta 1 Hawaii edo Pazifikoko irletako natiboak. 14 asiarrak ziren. Bestelako arraza bat kategorian 6 biztanle daude. Bukatzeko euren burua arraza bat baino gehiagotan 89 pertsonek kokatzen zuten.\nMultimedia: Twiggs County, Georgia


30 ospitaletik gora ari dira prestatzen bularreko minbiziari buruz Espainian egindako azterketa handiena | Consumer\n30 ospitaletik gora ari dira prestatzen bularreko minbiziari buruz Espainian egindako azterketa handiena\nHogeita hamar osasun-zentro baino gehiago ari dira lanean Espainian bularreko minbiziari buruz egindako azterketa handiena egiteko. Izan ere, emakumeena da hedatuena eta heriotza gehien eragiten dituena. 1990. urtetik gaur egunera arte eragindakoen historia ebaluatzen duen lana izango da diagnostikoa, tratamendua, biziraupena, epidemiologia eta joera terapeutikoen azterketa.\nBere arduradunek, Bularreko Minbizia Ikertzeko Espainiako Taldeak (GEICAM), ikerketa honek gaixotasun honen tratamendua hobetzeko balioko duela diote, gaur egun ez baitago datu errealik, beste herrialde batzuetan egindako azterketetatik lortutako hurbilketekin lan egiten dela. Txostenaren lehen fasea, 1990-1993 aldiari dagokiona, amaituta dago.\nEgoera, ordutik, izugarri aldatu da, Donostiako Ospitaleko Onkologia Medikoko Zerbitzuko Isabel Álvarez doktoreak eta GEICAMeko kide batek atzo azaldu zutenez. “Arrisku-taldeen jarraipenak, aldizkako mamografien bidez, diagnostiko goiztiarra ahalbidetu du, gaixotasuna hainbat diziplinatatik lantzen da eta, batez ere, informazio gehiago dago”, azaldu du adituak.\nDiagnostikoa egin eta hamar urtera, emakumeen biziraupen-tasa% 65ekoa da, Europako beste herrialde batzuetakoen antzekoa. Bostetik batek diagnostikatutako tumoreak zituen diagnostikoaren unean, eta heren bat 50 urtetik beherakoa zen. Hamarkada bat geroago, goiz detektatzeko teknikek “kirurgia ahulagoak” eta emaitza itxaropentsuagoak izan dituzte.


Hau: Euskal Herriko Objektu tradizionalen Diseinu Lehiaketa - Donostia Kultura\nHau: Euskal Herriko Objektu tradizionalen Diseinu Lehiaketa\n2019 Eka 18 - Abu 31\nErakusketa honetan Euskal Herriko objektu tradizionalaren diseinu lehiaketan (HAU) aurkeztutako lanen hautaketa bat dago ikusgai. Parte hartzaileek objetu tradizional bat berrinterpretatu behar izan dute diseinu gaurkotua erabiliz. Kasu honetan zizeilua izan da gaia.\nZizeilua Euskal Herriko baserrietako jatorrizko altzaria da, eskualde guztietan aurki daitekeen mahai-bankua. Bizkarralde altua du, hotzetik babesteko; izan ere, sutondotik gertu eta, hortza, aire sarbide batetik gertu ere kokatzen zen. Eskuarki, zizeilua hiruzpalau lagun esertzeko egina zegoen, erdian mahaiaren funtzioa betetzen zuen taula eraisgarria zuen. Zizeilu batzuetan, eserlekuaren azpian atxikitako espazio bat egokitzen zen animalia txikien hazkuntzarako.\nErakusketa honetan proiektu saritua eta aipamen bereziak daude ikusgai.\nZizeilua San Telmo Museoaren bilduman\nLehiaketan aurkeztutako lan hauek museoko gune gastro-kulturalean ikus daitezke (museoko harreraren eta kafetegiaren artean).\nAntolatzaileak: Bitamine Faktoria, San Telmo Museoa, Mondragon Unibertsitatea, Aranzadi Zientzia Elkartea, Estudio Ramírez i Carrillo.


Arkitektura erlijiosoa - Hondarribia\nBertako jendeak elkargune eta otoitz egiteko toki gisa erabiltzen dituzten eraikinak dira.\nHirigune historikoaren bihotzean dago. Eranskin errenazentistak dituen estilo gotikoko eliza da, eta dorre barroko izugarri bat du. 1474an hasi zen eraikitzen, eta 1549an sagaratu zen. Hondarribiko paisaian gailentzen den elizaren dorrea XVIII. mendearen hasieran eraiki zuen Francisco de Iberok. Barneko dekorazioan, horma-irudi bat nabarmentzen da: Kristoren Kalbariorako igoera, 1882an José Echenak margotua. Eliza barruan, museo txiki bat ere badago. Monumentu izendatu du Eusko Jaurlaritzak.\nEliza honetan ahalordez ezkondu ziren 1660an María Teresa Austriakoa eta Luis XIV.\nGuadalupeko Ama Birjinaren Santutegia\nXVI. mendean eraikia eta hainbatetan berreraikia, gaur egungoa XIX. mendekoa da. Barruan herriko zaindari den Guadalupeko Ama Birjina gurtzen da, eta Gipuzkoako zortzi irudi beltzetako bat da.\nUrtero, irailaren 8an, hondarribiarrek 1638an egindako esker oneko botoa berritzen dute, urte horretan izandako setioa altxatzen izan zuen bitartekotza eskertuz. Kanpoko aldetik Txingudi badiaren ikuspegi zoragarriaz goza daiteke.\nMagdalenaren eliza ere deitua, 1921ean hasi zen eraikitzen. Barruan Gaspar Montes Iturrioz margolariaren freskoa ikus dezakegu.\nAurretik Magdalena errebalean zegoen eliza zaharra ordezkatzeko eraiki zen.\nHondarribiko Kaputxinoen komentua 1663an sortu zuten. Oso kokapen egokian dago, hiriko sarreran, Amute Auzoan. Iparraldean duen lurretan baratzea dute. Gaur egun anaiarte txiki bat bizi da bertan, eta Parroki-elizako, Guadalupeko Santutegiko eta Irungo kapilautza bateko gurtzetaz arduratzen dira.\nHirigune historikotik 300 metrora hego-mendebalderantz, egur-habeteriarekin estalitako elizpe txiki bat du.\nJaizkibel mendian dago, Guadalupeko Ama Birjinaren Santutegitik hurbil. Gurutze-bide baten parte da, eta haren kalbarioa, harrizko hiru gurutze handi dituelarik, ermitaren aurrean dago.\nSantiagoren ermita: Eraikitze-data zehatzik ezagutzen ez bada ere, XV. mendeko dokumentuetan dagoeneko aipatzen da. Barruan sagarrondo-egurraz egindako XVI. mendeko tailua dago.\nUnescok 2015ean Munduko Ondare izendatu zuen Santiagorako Kostaldeko Bidearen lehen etapa. Erromesak Santiago ermitan geldialdia egin dezake Guadalupeko Santutegirantz eta Jaizkibel mendian barrena Pasaiarantz egin aurretik.


Eman izena egur-taila ikastaroan! – Egizu elkartea\nEman izena egur-taila ikastaroan!\negur- taila ikastaroa\nAurten, laugarrenez, egur-taila ikastaroa antolatu dugu gurean. Ostegunera arte, hilak 9, eman daiteke izena. Plazak mugatuak dira eta ikastaroa betetzear dago… hortaz ez eragin gehiago buruari eta eman izena 🙂\nNON: Aldai Patronatuan (karitate kalea 1)\nNOIZ: Urriaren 13tik urtarrilaren 26ra ASTELEHENERO 18:30-20:30\nPREZIOA: 120€; 90€ Bizarra Lepoaneko bazkideentzat eta berbalagunentzat (Laboral Kutxa : 3035 0067 66 0670062588)\nIazko argazkiak kuxkuxeatu!\ngarazi2014-10-06T13:06:10+02:002014-10-06|egizu, kultur jarduerak, kultura|0 Comments


«Helburua izan da, Donostia 2016ean txertatzea euskera, 52 hizkuntzatara itzultzeko makinarekin» - Kronika\nNagore Goñi Hitz machine\n«Helburua izan da, Donostia 2016ean txertatzea euskera, 52 hizkuntzatara itzultzeko makinarekin»\nOso gustora aritu da Nagore Goñi, Hitz machine proiektuan.\n‘Hitz machine’ makina jarri dute Donostiako autobus geltokian, eta proiektuan hartu du parte Nagore Goñi arkitekto hernaniarrak: «oso talde ona elkartu gara, lan giro politarekin». Koordinatzaile eta antolatzaile bezala hasi zen, baina «taldean bat gehiago» izaten bukatu zuen; «eta prozesu hori izan da politena, bakoitza autonomo izatea bukaeran».\n«Hizkuntzalariak, informatikariak, diseinatzaile grafikoak eta arkitektoak aritu ginen elkarrekin. Oso talde anitza osatu genuen, eta adin desberdinetakoak, gainera», azaldu dio Nagore Goñi hernaniarrak, Kronikari.\nEta zertarako horrelako taldea? Ba euskera 52 hizkuntzatara itzultzen duen makina sortzeko. Hitz machine jarri diote izena, eta Donostiako autobus geltokian dago.\n«Lau lagun aritu ginen ‘tornilloak jartzen’, makinaren kaja egiten. Eta oso polita izan zen hori ere. Nik eta Mirenek, arkitektoak garenez, dena milimetroan\nneurtzen genuen; eta beraiek, aldiz, etxeko txapuzeroak ziren gehiago»\nHiztegitxo bat, kalean eta eskura\n«Bagera euskaltzaleen elkarteak eta Donostia 2016k proiektu bat jarri zuten martxan, eusKarriak, kultur hiriburutzan euskera txertatzeko helburuarekin», dio Goñik: «eta horretarako, euskarri desberdinak proposatu dituzte. Hitz machine da horietako bat; hiztegi bat kalera ateratzea, oso oinarrizkoa, euskera eta beste hizkuntzen arteko itzulpena egiten duena».\nHelburu horrekin, Tabakalerako Hirikilabs laborategian kokatu zuten proiektua, «han badaudelako baliabideak», eta deialdi irekia egin zuten, proiektuan lan egingo zuen jende bila: «eta deialdi horretaz aparte, ni eta Miren deitu gintuzten, M-Etxea arkitektura elkartekoak, proiektua dinamizatzeko, hasierako antolaketa egiteko, diseinu fase bat egin eta lantaldetan antolatzeko...», azaldu du hernaniarrak.\n«Oso gustora aritu gara; bakoitzak zeukan bere erronka, proiektu honetan»\nEz zuten epe itxirik finkatu hasieran, taldea nolakoa izango zen ez zekitelako. Hiru hilabeteko lana izan da azkenean, «espero genuena baino gehiago, baina niri oso motza egin zait. Gustora aritu gara lanean, oso talde ona elkartu garelako, lan giro politarekin. Denak aritu dira gogotsu, hasieratik bukaerara. Azken finean, gure aisialdian egiten genuen, baina erronka pertsonal modura hartu dugun; bakoitzak zeukan bere erronka, proiektu honetan».\nMakinaren diseinu orokorra finkatu zuten hasieran, denen artean: zertarako zen, ezaugarriak... Eta gero, lantaldetan antolatu ziren: hizkuntzalariak, hiztegiaren formatuan, antolaketan... arituko ziren lanean; informatikariak, programazioan; eta diseinuko kideak, kanpoaldeari forma ematen. «Gainera, oso borobila izan zen lana, perfil horietako jendea zegoelako taldean», nabarmendu du Goñik.\nDonostiako autobus geltokian dago ‘Hitz machine’, eta erraza da erabiltzea: inprimatu, edo mugikorrean gorde daitezke hiztegitxoak.\n«Asko gustatu zait, gure erreferente rola erabat desagertu dela»\nBehin lantaldetan banatuta, eta proiektuak aurrera egin bezala, kontatzen du hernaniarrak «gero eta autonomoagoak» izan direla denak: «oso polita izan da prozesu hori. Asko gustatu zait, Mirenen eta bion erreferente rol hori erabat desagertu dela. Bukaeran, kide bat gehiago ginen».\nMakinaren diseinuan aritu da Goñi, eta gero, baita makina montatzen ere: «lau lagun aritu ginen tornilloak jartzen, makinaren kaja egiten. Eta oso polita izan zen hori ere. Nik eta Mirenek, dena milimetroan neurtzen genuen; eta beraiek, aldiz, etxeko txapuzeroak ziren gehiago».\nMomentuan inprimatu, edo mugikorrean gorde\nMakina eginda, autobus geltokian jarri dute, «barruko plaza bat bezala delako, pasozko toki bat». Eta oso erraza da bere funtzionamendua; 52 hizkuntzetako bat aukeratu, eta esan nola nahi dituzun itzulpenak: momentuan inprimatuta, folio batean; QR kodigo baten bitartez mugikorrean deskargatzeko; edo papereko jolasak osatzeko, tolestuz».


Ezin itxaron | Iritzia | Berria\nEz dut oso ondo ulertzen leihotik auzokideei begira egoteko hartu dugun mania hori. Bai, badakit gauzak ez daudela brometarako eta berrogeialdia ondo betetzera kondenatua gaudela. Gure ardura da geure burua eta osasuna zaintzea. Eta bai, badakit jende batek ez duela etxean egun bakar bat ere egin; eta ez, ez zait ondo iruditzen. Uste dut denok jarri behar dugula gure partetik ahal dugun guztia. Hala ere, txakurra egunean birritan paseatzen duenak baino ardura handiagoa dauka egunero milaka lagun lanera joatera derrigortu dituenak. Eta horien aurrean ez dugu ezer esaten: gero eta agindu absurdoagoak ematen dizkigute, eta guk bete egiten ditugu. Lo bezala gaude. Lagun batek esaten dit hau amaitu arte itxaron behar dugula horretaz hitz egiteko, baina nik ezin. Egoera luzatzearen arduradunak orain seinalatu behar dira; gero berandu izan daiteke. Gainera, orain ari badira gaizki, zertarako itxarongo dugu gauzak normaldu arte? Bizimodu normalera itzultzen garenean zenbat denbora beharko dugula uste duzue guztia ahazteko? Ordubetean joan ziren gure itolarri guztiak pikutara. Eta nahi ez nukeen arren, jendeari ahaztu egingo zaio nola milaka lagun lantokira joatera derrigortu dituztenen kezka printzipala gizonezkoen futbol kopako finala bertan behera uztea izan zen.


Munduko Kopan gora egin dute Leire Olaberriak eta Tania Calvok, aukera olinpiarrei eutsiz - basqueteam\nPistako txirrindularitzako Munduko Kopako bigarren proba jokatu da Cambridgen (Zeelanda Berria), eta Basque Teamek babesten dituen Leire Olaberriak eta Tania Calvok sailkapen nagusian aurrera egin dute lortutako emaitzei esker. Olaberriak 11. amaitu zuen Omnium proba, eta sailkapen nagusian hirugarren jarri da, dezente estutu den lehian Rio 2016ko aukerei eutsiz. Scratchean ere aritu zen Omniumean parte hartu zuten ia txirrindulari guztiekin batera, eta laugarren amaitu zuen. Tania Calvok, bere aldetik, Taldekako Abiaduran seigarren egin zuen Helena Casasekin bikotea osatuz, eta Munduko Kopan bosgarrenak dira. Keirinean ere aritu zen gasteiztarra, 9. amaituz. Sailkapen olinpiarra lortzeko kontuan hartuko diren hamar probetatik bi baino ez dira falta, Munduko Kopako azkena Hong Kongen (urtarrilaren 16 eta 17an) eta Munduko Txapelketa Londonen (martxoaren 2tik 6ra), eta oraingoz Leire Olaberria Omniumean eta Tania Calvo Taldekako Abiaduran barruan daude.\nMunduko Kopa Pistan 2 Cambridge (ZB)


Paul Hallet, Schmap Guides-eko zuzendari kudeatzailea | Consumer\nPaul Hallet, Schmap Guides-eko zuzendari kudeatzailea\nPaperezko gida zaharretan badira oraindik gainditzen zailak diren zenbait gauza\nSchmap Guides gida interaktiboen sistema berezia da, eta Flickr zerbitzuaren argazkiak erabiltzen ditu bere edukiak argitzeko. Europa eta Estatu Batuetako hiri nagusietako mapetan egituratuta daude. Gidak doan kontsulta daitezke web orrian, edo ordenagailuaren mahaigainera deskarga daitezke. Arrakasta handia izaten ari dira, bai bidaiari-komunitatearen artean, bai komunikabideen artean, eta 30 milioi deskarga baino gehiago kontabilizatzen dira duela urtebete eta erdi lehen bertsioak agertu zirenetik. Proiektuaren bultzatzaile nagusietako bat da Paul Hallet, baita haren burua ere.\nNola azalduko zenieke, labur eta argi, erabiltzaileei Schmap gidak zer diren?\nSchmap gidak mundu fisikoan bizitza osoko paperezko gidak izan direnen homologazio digitala dira, Lonely Planet eta Frommer's and Fodors, besteak beste. Elementu digital on gisa, haren eskubideak ez daude Copyright puruaren eta gogorraren mende.\nDoako zerbitzua da? Publizitatearekin finantzatzen al zarete?\n"Gure giden barruan, hoteleko gela bat erreserbatu dezakezu lehentasunezko prezioan"Gure gidak doan jaitsi ditzakezu ordenagailura edo on line azter ditzakezu gure web gunetik. Gure negozio-eredua publizitatean oinarritzen da, baina ez bereizketarik gabe, baizik eta gidetan sartzen den publizitate espresuan, bai bidaiariaren neurrira, bai gidan hitz egiten den tokian zerbitzu bat eskain dezakeenaren arabera.\nZenbat hiritatik daude Schmap gidak?\nDagoeneko 200 gida eskaintzen ditugu: Europako 95 leku, Estatu Batuetako 83, Kanadako 12, Australiako zazpi eta Zeelanda Berriko 3.\nHirien kopurua handitzen jarraitu nahi dute?\nHori espero dugu; Asiako eta Latinoamerikako hirien gidak egiten hasi nahi dugu 2008rako, baina, horretarako, mapa onak, zehatzak eta fidagarriak lortu behar ditugu. Horretan ari gara.\nZein da erabiltzaileen erantzuna? Ba al dakite gidekin gustura dauden, xehetasun gehiago eskatzen duten, aplikazioa azkarrago egiten den eta abar?\n"Dagoeneko 30 milioi gida deskargatu dira"Gure erabiltzaileen aldetik erantzun bikaina dugu, 30 milioi gida baino gehiago deskargatu baitira orain arte. Esaten digutenaren arabera, izugarri gustatzen zaie mapei buruzko informazioa eta argazkiak integratzeko modua. Gehien eskatzen digutena gidetan leku gogokoenak eranstea da, eta horri buruzko gomendio ugari ematen dizkigute.\nNondik dator gidak egiteko erabiltzen den informazioa? Leku azpimarragarriak, horiekin batera doazen testuak eta abar aholkatzen dizkizuten adituak badituzuen edo ez.\nGiden aipamenak Wcities argitaletxearen kontura idatzi dituzte, hiri bakoitzeko kolaboratzaileek. Baina argazkiak bidaiariek eta hirietan bizi diren pertsonek ematen dizkigute, Copyleft motako lizentziekin. Mahaigaineko giden mapak eta horien geolokalizazioa guk geuk egiten ditugu, TeleAtlasek ematen dizkigun mapetan oinarrituta. Gure orritik kontsultatzen diren online gidetarako, Yahoo!-ren mapak erabiltzen ditugu. eta Google.\nNola zehazten dute Yahooren mapak erabiltzea? edo Google-renak?\n"Ziur nago etorkizunean kamera digital guztiek aterako dituztela argazkiak geozentriko batekin"Beno, egia esan, zerbitzu baten edo bestearen erabilera faktore txiki askoren mende dago… Baina, oro har, esango dizut Australiako mapetan, adibidez, Googleko mapak erabiltzen ditugula, Yahookoak baino hobeak direlako! Baina Europarentzat, berriz, nahiago ditugu Yahoo!-ren mapak, itxura politagoa baitute. Hala ere, Internet Explorer 6 nabigatzaile batetik Parisko online gida batera sartzen bazara, Googleren mapak dituen gida ikusiko duzu, nabigatzailearen bertsio horretarako Parisko mapak hobeto ikusten direla egiaztatu baitugu. Horrek zerbitzu bat edo bestea bereiztea zer konplexua den pentsaraz diezazuke.\nErabiltzaileek gidei informazioa emateko aukera dute, beren esperientziarekin aberasteko, iruzkinak, aholkuak eta abar utzita?\n"Beti entzuten ditugu erabiltzaileen iradokizunak"Edukiei dagokienez, zuzenean ez; izan ere, gure negozio-ereduak zerikusi handia du zenbait edukiren ikuspenarekin, eta, gainera, esan dizut eduki-hornitzaile bazkide bat dugula. Hala ere, beti entzungo ditugu erabiltzaileen iradokizunak, eta interesgarriak badira, noski, geuk jarriko ditugu harremanetan haien ekarpenak egiaztatu eta sartzeko.\nErabiltzaile batek bere Schmap gida pertsonaliza dezake bere ekarpen eta oharrekin bidaia bat egiteko? Jar dezakezu gida pertsonal hipotetiko hori komunitatearen zerbitzura?\n"Gure plataforma edozein erabileratarako edo edozein taldetarako ireki nahi dugu"Beno, hori da gure asmoa: gure plataforma edozein erabileratarako edo bereziki interesa duen edozein talderentzat irekitzea, gauzak aldatzeko eta gurea abiapuntu hartuta geure gida egiteko askatasuna izanik. Gure lehenengo esperientzia 'Tresnak' atalean egiazta dezakezu.\nSchmap gidak mahaigaineko aplikazio bat izaten hasi ziren (ordenagailura deskargatzen zen, eta ordenagailutik exekutatzen zen), baina hiri batzuek jada badute online gida, eta, beraz, edozein terminaletik sar daiteke hara bidaiatzen ari denean. Web-bertsioak eta mahaigainekoak erabiltzeko aukera berberak dituzte?\n"Idazmahaiaren bertsioa web-bertsioa baino askoz erabilgarriagoa eta sendoagoa da"Ez, noski. Idazmahaiaren bertsioa web-bertsioa baino askoz erabilgarriagoa eta sendoagoa da, baina azken hori interesgarria da edozein terminaletik kontsulta azkar txikiak egiteko edo gida jakin bat jaitsi nahi duzun ala ez erabakitzeko. Esan dezagun bi zerbitzu osagarri direla.\nGailu mugikorretara egokitutako bertsioak dituzte, adibidez, 3G telefonoak edo Palm agendak?\nHasi gara horretan. Telefono mugikorretarako oinarrizko HTML bertsioak egokitzen ari gara. Oraingoz, badugu Amsterdameko mugikorretarako bertsioa.\nEz duzu uste bertsio horiek etorkizun handiena dutenik?\n"Ez da erraza datu asko dituen mugikor batean eta mapa batean ibiltzea"Etorkizun bikaina dute, zalantzarik gabe. Bidaiatzen ari zarela, gida gainean eramatea baino zerbait hobea egon daiteke? Baina oraingoz arazo ugari dituzte; ez da erraza datu asko dituen mugikor batean eta mapa batean ibiltzea. Gainera, mugikorraren pantailaren bereizmena ez da mapak ikusteko egokiena, eta ez dezagun esan argiaren isla ematen dizun… Kontrako beste faktore bat gailu mugikorretan datuak transferitzeko abiadura txikia da. Oraingoz, ordenagailuaren mahaigainean eta Interneten jarriko dugu arreta: bidaiatzeko, gure giden bertsio inprimagarriak gomendatzen ditugu. Gauza batzuetan, oraindik zailak dira paperezko gida zaharrak gainditzea!\nZuek Flickr-eko Creative Commons lizentzia duten argazkiak erabiltzen dituzue gidak ilustratzeko. Google Earth-ek Panoramio zerbitzu espainiarrarekin antzeko aplikazioa du. Bi sistemek berresten dute geolokalizazioak gero eta garrantzi handiagoa duela teknologia berrietan. Zergatik uste duzu gertatzen ari dela gorakada hori?\n"Mapa baten gaineko irudi bat oso azkar bereganatzen du garunak, gauza hori leku horretan dagoela azaltzen duen testua baino"Izan ere, mapa baten gaineko irudi bat oso azkar bereganatzen du garunak, gauza hori leku horretan dagoela azaltzen duen testu bat baino lehen, kale horren izkinan… Irudia askoz azkarragoa da. Nire ustez, geolokalizazioa funtsezkoa da dagoeneko, eta etorkizuneko web-zerbitzuen definizio bihurtuko da. Ziur nago etorkizunean kamera digital guztiek geokodo batekin aterako dituztela argazkiak, eta geokodeak irudia hartu den lekuko koordenatuak eramango dituela.\nEsan dezakegu gero eta gehiagotan irudidun mapa batek mila hitzek baino gehiago balio duela?\nZiurtasun osoz esan dezakegu: aurreko galderan esan dizudan bezala, maparen gaineko irudia testu-adierazpena baino askoz azkarrago bereganatzen da.\nguías-eu mahaigaina mapas-eu schmapp zerbitzu


Jarl - Wikipedia, entziklopedia askea.\nJarl, antzinako eskandinabieraz, konde edo duke tituluaren baliokidea da (ingelesez earl).\nEskandinabiar mitologian, Jarl Rigaren (Heimdal) eta Modirren (odolik garbiena). Rigak, Jarli, runei eta beste magia batzuei buruz hitz egiten dio, baita txorien hizkuntzari buruz ere. Jarlek, orduan, zenbait gizon bildu eta zenbait lurralde konkistatu zituen. Ondoren, Emarekin ezkondu zen, norekin hamaika seme-alaba izan zituen, eskandinaviar gizarteko gerlarien arbasoak.\nEarl, Ingalaterrak, herrialde hau Kanuto II.a Danimarkakoa daniar erregeak konkistatu ondoren hartutako noblezia titulu bat da. Titulu honek, hasiera batean, sir edo kondeen gobernariak izendatzen zituen. XIX. mendean, titulu hau, soilik ohorezkoa da, eta ez du inongo funtziorik.


"Bizitzeko lekurik onenetakoa da Zumaia, onena ez bada" - Gipuzkoako Hitza\n“Bizitzeko lekurik onenetakoa da Zumaia, onena ez bada”\n2017, azaroak 17 gipuzkoa 379\nZumaiarra izateaz “harro” dago Elena Irureta aktorea (Zumaia, 1955). Herriak eskaintzen dituen erosotasunak kontuan hartuta, ez luke aise aldatuko bizilekua.\nZumaia nolako herria da bizitzeko?\nBizitzeko lekurik onenetakoa dela uste dut, onena ez bada. Oso erosoa da, eta ikaragarrizko lekuak dauzka paseoan ibiltzeko. Toki lauetan nahiz mendian egin daitezke ibilaldiak, ibilbide asko baititu inguruan. Baserri batean bizi naiz ni, baina herritik nahiko gertu dut etxea, eta egunero jaisten naiz hondartzara edo portura bueltatxo bat ematera. Horrenbeste leku lasai daude herrian paseoan ibiltzeko!\nBestalde, dezenteko giroa dago Zumaian. Edozein egunetan, arratsaldeko zazpiak aldera kalera irten, eta beti egoten da jendea kalean. Mugimendu handia dago herrian. Kultur arloan ere Mireia Romatet [Zumaiako Udaleko kultur teknikaria] saiatzen da herrian zine eta antzerki eskaintza bermatzen. Zumaiatik igarotzen dira Donostian eta Bilbon estreinatzen dituzten ia obra guztiak. Beraz, uste dut Zumaia oso leku ona dela bizitzeko.\nBa al duzu bereziki maite duzun txokorik?\nZumaia ez da hain handia, baina edozein leku iruditzen zait oso polita: itsasargi aldea, Santio eta Itzurun hondartzak, Santio inguruko paseoak, San Migel aldea… Edozein lekutara joanda ere, guztiak dira politak. Ezingo nuke bakarra aukeratu.\nAzken urteotan turismoa asko hazi Zumaian. Zer gomendio emango zenioke herrira bisitan doanari?\nFlyscha ikusteko gomendatuko nioke, bereziki. Turismo bulegoaren bidez, Debaraino flyschak itsasotik ikusteko aukera dago, itsasontzi batean. Flyscha nola sortu zen azaltzen dute azaletik, eta oso polita da bira hori. Horrez gain, oso interesgarria da geologo batekin oinez egitea ere. Bira hori egiten dugu, normalean, kanpoko lagunak etortzen direnean. Horrez gain, herrian bertan, Alde Zaharrera eta parrokia ingurura joatea eta han paseoan ibiltzea gomendatuko nieke bisitariei.\nNolakoak dira zumaiarrak?\nOso jatorrak iruditzen zaizkit niri, eta kanpotik ere hala ikusten gaituztela iruditzen zait [barrez]. 10.000 lagun inguru gara, eta, gutxi gorabehera, guztiok ezagutzen dugu elkar. Alde horretatik, oso erosoa da Zumaian bizitzea.\nZerbait gehituko al zenioke herriari?\nAparkalekuekin arazo dezente izaten dugu beti. TAO sistema jarri dute aurten, lehen aldiz, eta bertakoentzat egoera hobetu egin dela uste dut. Halere, aparkatzeko leku gutxi egoten da oraindik ere. Nahiz eta gurea herri txikia den, aparkatzeko garaian arazoak egoten dira beti. Bakoitzak auto bat daukagula, hori da kontua, eta guztientzat lekurik ez dagoela. Egia esan, ez dakit zer egin beharko litzatekeen arazo hori konpontzeko. Pentsatzen dut herri guztietako arazoa izango dela aparkalekuarena. Ohituta gaude herri barruan autoa hartzen, eta, geuregan aldaketa gauzatuta, bizikletan eta oinez gehiago ibiltzen hasi beharko genuke.


Calmit Calcinorren eta Baumiten arteko joint venture da Europa erdialdean kaltzinatuen merkatuan.\nHome / calcinor / CALMIT ESLOVAQUIA\nEslovakian elkarketa hori Calmit Eslovakia (CSK) da. Sozietate hau, bestalde, hiru ekoizpen-plantaren fusioaren emaitza da, bat herrialdearen mendebaldean dago (Zirany), bestea erdialdean (Tisovec) eta bestea ekialdean (Margecany), eta multzo horri Bratislavako bulego adminstratiboak gehitu behar zaizkio.\n2001ean hasi zuen bere bidea sozietate honek eta ordutik hazten joan da. 2005ean Lietavska Luckako ekoizpen gunetik kaltzio karbonato mikronizatuak ekoizten dituen eta bost errota dituen CLL enpresa gehitu zitzaion.\nInstalazioak pixkana modernizatzen joan da 2001etik, eta bere urratsik garrantzitsuena 2009an eraikitako Tivoseceko planta da, hemen Cimprogetti markako kaltzinazio labe bat dago granulometria finetarako, eta energiaren eta ingurumenaren arloko teknologiarik aurreratuena du.\nHARREMANETAN JARTZEKO CALMIT ESLOVAQUIA


Bilbao BBK Live Jaialdia - Bilbao Gazte\nBilbao BBK Live aire librean egiten den musika-jaialdia da. Aurten hamargarren edizioa burutu da eta erreferentzietako bat bilakatu da estatuko eta nazioarteko panoraman; nazioarteko jaialdien sarean jada gorriz markatuta agertzen da. Hiriarentzat lehen mailako ekitaldia izatera iritsi da kultura eta aisialdi arloan.\nBilboren irudia nazioartera zabaltzea estatuko eta nazioarteko milaka ikusle biltzen dituen musika-jaialdi baten bidez eta, aldi berean, partaideek Bilbok eskaintzen duen turismo, gastronomia eta kultura arloko eskaintzaz gozatzea. Jaialdiak honako hau eskaintzen du:\nKalitatezko musika-egitaraua, estatutako eta nazioarteko lehen mailako talde eta artistekin.\nJaialdiko musika, naturaz inguratuta, gozatzea. Kobetamendi eremua, hirigunetik 5 minutura dagoen espazio naturala.\nKobetamendirako irisgarritasuna: doako autobusak, hirian Metroaren zerbitzu bereziak, oinezkoentzako bidea.\nKanpina jaialdiaren eremuan, Kobetamendiko hiri-parkean.\nBilbao BBK Live Bereziak. Kontzertu eta jaialdi bereziak hirian, Bilbao BBK Live hasi baino lehen nahiz horren barruan.\nOnline komunikazioa, plataforma anitzeko ekosistema digitala, zaleekin, jarraitzaileekin, erakundeekin, enpresen markekin eta komunikabideekin zuzenean komunikatzea ahalbidetzen duena.\nEstatutik eta nazioartetik etorritako bisitariak\nBilboko Udaleko Segurtasunaren, Babes Zibilaren eta Obra, Zerbitzu, Hiri Eraberritze eta Espazio Publikoaren Sailak.\nEkitaldiaren enpresa sustatzailea.\nBilbao Turismo. Aisia eta Agenda\nBilbao BBK live, se consolida como referente musical en el circuito internacional, entre los certámenes de música al aire libre. Ha sido uno de los festivales con mayor crecimiento a nivel nacional como internacional\nDatos BBK live 2017:\nTotal de Asistentes: 112.114 personas\n+ 100 artistas nacionales e internacionales\nBilbao BBK live Nazioartean musika-erreferente moduan egonkortu da, aire zabaleko musika-ekitaldien artean. Estatu mailan zein Nazioartean gehien hazi duen jaialdienetako bat da.\nBBK live 2017ko datuak:\nBertaratuak guztira: 112.114 pertsona\nEstatu mailako eta Nazioarteko 100 artista baino gehiago\n3 eguneko jaialdia / 5 eszenatoki\n4 egun hirian kontzertuak emanez: Estatu mailako zein Nazioarteko 20 banda eta doako showak.\nSaila/Erakundea: BILBAO EKINTZA


Konfiantza — Gaztezulo\nKonfiantza https://www.gaztezulo.eus/albisteak/konfiantza https://www.gaztezulo.eus/albisteak/konfiantza/@@download/image/alaia3.jpg\nZenbat aldiz autozentsuratzen duzu zure burua egunean zehar? Eta ez naiz zentsuratzen zaituzten aldiez ari, ez naiz lege ilegalez ari, edo arau sozialez, edo elkarbizitzarako zehazten diren arau horiez\nZutaz ari naiz, ea zuk zenbatetan egiten duzun.\nZenbat aldiz begiratu duzu neska bat, zenbat aldiz begiratu duzu mutil bat, zenbat aldiz begiratu zaitu neska horrek, zenbatetan mutil horrek, eta zenbatetan joan zara etxera begirada hori azpititulatu nahian?\nZenbatetan pentsatu duzu ez zenuela azterketa bat aprobatuko, eta zenbatetan erabaki duzu etsitzea edo mahaipetik paperak ateratzea, edo ez aurkeztea? Eta zenbatetan aprobatu duzu horrela?\nZenbatetan egon zara gaueko ordu txikitan, maindirepean ezkutatuta, norbaitekin hitz egiteko beharrez, eta zenbat aldiz sakatu duzu entzun zintzakeen norbaiten telefono zenbakia? Deitzeko beranduegi iruditzen zitzaizun, ezta?\nZenbat aldiz iruditu zaizu kamiseta bat dendako aldageletan etxean baino askoz hobe geratzen zitzaizula? Ez ote da izango han lagunak zeneuzkalako primeran geratzen zitzaizula esan eta esan?\nZenbatetan gogorarazi diozu zeure buruari errealista izan behar duzula zeure gaitasun eta aukerekiko? Eta beraz, zenbat aldiz utzi diozu zure gaitasunak garatzeari eta aukerak bilatzeari?\nSistemari ez zaio komeni geuregan konfiantza izatea. Horrela justifika liteke erabakiak geure partez hartzea; geuregan konfiantzarik ez badugu, nola esango dugu buruaskiak garela zer nahi dugun erabakitzeko? Horrela justifika liteke gure herria suntsituko duen proiektu bat egitea, aurre egiterik ez dugula sinestarazten digutelako, ez dugulako geure indarrean behar beste konfiantza. Ez izaten irakatsi digutelako, menpeko izaten irakatsi digutelako, konplexuak, beldurrak eta errealismo izenez bataiatutako sumisioa eta inpotentzia biziarazi nahi dizkigutelako. Horrela ahalegintzen dira herri honen askatasuna lortzerik ez dugula sentiarazten. Ametsei utopia etiketa jartzen.\nAzpitituluak jar ditzala begiratzen gaituenak, sinets dezagun aprobatzeko gai garela, badagoela telefonoaren bestaldean entzun nahi gaituen norbait, begira dezagun geure burua geure begietatik, izan gaitezen ameslariak, eta lor dezagun lortzerik ez dugula esaten diguten guztia. Nahi izatea ahal izatea da, ahal dugula dakigunean.


Zergatik ez zenuke Safari Windows-en erabili behar Foro Mugikorra\nZergatik ez zenuke Safari Windows-en erabili behar\nCristian Garcia | | safari\nBaliteke arakatzailea aldatzea edo atzo ordenagailu pertsonal berria erosi eta arakatzailea instalatu nahi izatea. Aukera asko daude eta noizbait pentsatu duzu Nola dago Safari Windows-en? Beno, artikulu honek burutik kenduko dizu ideia hori. Duela urte batzuk beste edozein bezalako aukera zen baina gaur egun guztiz baztertu behar duzu. Baina ez kezkatu, arakatzaileei dagokionez aukerak izango baitira. Izan ere, gaur egun denek Windows-eko beste arakatzaile desberdinen aldeko hautua egiten dute. Erabaki horrekin oso bakarrik egongo zinateke eta badu arrazoia.\nOpera vs Chrome, zein arakatzaile da hobea?\nGaur esaten dizugun moduan aukera ugari nabarmentzen dira Windows-erako Safari gainetik. Google Chrome, Mozilla Firefox eta Opera dituzu. Izan ere, arakatzaile horiei buruz hitz egin dugu beste artikulu batzuetan eta Opera oso aukera interesgarri gisa aurkezten da.\nGertatzen dena da agian Apple zalea zarela pentsatzen duzula, ulertzen dugula eta produktu guztiak bikainak direla zuretzat, baita Windows sistema eragilean Safari arakatzailea nahi duzula ere. Esandakoa, duela urte batzuk oso aukera ona zen, baina gaur ez da horrela eta hurrengo paragrafoetan arrazoiak emango dizkizugu.\n1 Safari Windows-en: zergatik ez dut erabili behar?\n1.1 Windows-en Safari al da arakatzailerik azkarrena?\n1.2 Zer gertatzen da multimedia edukiekin? Safari hobea al dago?\nSafari Windows-en: zergatik ez dut erabili behar?\nArestian eztabaidatu genuen bezala, duela ez hainbeste, Apple-k Windows arakatzailearen laguntza eskaini zion Windows sistema eragileari. Esan daiteke sagarrek produktu guztiak esklusiboak ziren fasea gainditu zutela eta gero Microsoft eta Windows-en saltzen hasi zirela eta geroago berriro krisia izan eta horietako asko Apple eta iOS eta MacOSentzat bakarrik utzi.\nHor dator Safariren arazoa. Applek gailuetatik kanpoko erabilerari dagokionez mugatzen duen produktu horietako bat da sagarra atzealdean dutenak. Beraz, arakatzailea orain Mac, iPhone, iPad eta iPod Touch-erako bakarrik dago erabilgarri.\nArakatzaile hau Windows sistema eragilean instalatzea erabakitzen baduzu egingo zenukeen akatsaren ideia izan dezazun: Applek Safari-rekin abian jarri duen azken bertsioa 5.1.7 da, 2011n kaleratu zena eta ez du inolako laguntzarik, ez mantentze lanik, ez ezer sinesten ez baduzu Apple-ren laguntzatik bisita dezakezula. Hori da jendea, sagarrak huts egin digu 2011. urteaz geroztik suposatzen dugu Windows-en beste arakatzaile mota bat erabiltzen dela eta garapena eta mantentze-lanak ez zirela errentagarriak konturatuko ziren datuak izango zituztela.\nLinux vs Windows: sistema eragile bakoitzaren abantailak eta desabantailak\nBeraz, dagoeneko arrazoi bikaina duzu Safari Windows-en ez instalatzeko. Apple-ren arakatzaileak ez du laguntza edo eguneratzerik jaso 2011tik. Zuretzat astakeria bat izan daiteke, baina arakatzaile bati buruz ari bagara, kontuan hartu zure ordenagailu pertsonala arriskuan jar dezakezula.\nHasteko, 2011tik 2021era, hau da, mezu hau idazten ari garenean, arakatzailearen milaka ahultasun berri aurkitu dira. Safarik eguneratzerik jasotzen ez badu, ordenagailua babestuko duzu Safari erabiliz. Jakina da dagoeneko arrazoi ona dela ez instalatzeko.\nGutxi iruditzen al zaizu hori guztia? Beno, hori jakin behar duzu web garapenak gaur egun ez du zerikusirik duela urte batzuekin. Zer esan nahi du horrek? Beno, bezain sinplea HTML sinplean dauden web orrialde desberdinetatik pasatzen bazara litekeena da ezer ez gertatzea eta gehiago erabili gabe erabiltzea, baina CSS, Java eta azken bertsioak erabiltzen dituzten webguneetatik pasatzen bazara gaur egun orduan baino askoz ere gehiago erabiltzen diren beste hizkuntza asko programatzen dira, ez dute zuretzat balio eta zuk ezin dituzu ikusi.\nHori dela eta, ez dugu uste edozein webgunetan sartzen zarenean ikusiko zenuenik ikusi nahi duzunik guztiz apurtuta edo ez dago erabilgarri. Safari-k ezingo luke funtzio horiek interpretatu eta ez zenuke batere gustatuko. Izan ere, hori jakin gabe, seguruenik pentsatuko zenuke PC txarra dela edo zerbait arraroa gertatzen ari dela.\nWindows-en Safari al da arakatzailerik azkarrena?\nNoski ezetz. Ez zaitugu gehiago itxaronaraziko erantzuteko urteotan Interneten asko ikusi den galdera hau. Safari eta Windows-i buruz lehen aipatutako guztia ez da egia. Gaur egun arakatzaile askoz azkarragoak daude Windows sistema eragilearen erabiltzaileentzat. Adibidez Opera, Google Chrome edo Mozilla Firefox.\nEzer zehazten sartu gabe, dagoeneko esaten dizugu hiru horietako edozein hobea da. Baina gaur egun Explorer zaharra bera Safari baino hobea izango litzateke, guk diogun bertsio berria erabili gabe. Imajinatu zer instalatu nahi duzun zure ordenagailuan Explorer zaharra aurretik jartzen badugu.\nNola kendu pop-up iragarkia Google Chrome-n eta zergatik da hain gogaikarria\nSafari ez da ondo integratzen zure Windows sistema eragilean. Laster-markak gehitzerakoan huts asko izaten ditu, saiatu etengabe Apple aplikazioak instalatzaile berean erabiltzen eta, gainera, ez da oso seguruak egiten gaituen arakatzailea, beti izan baititu ahultasunak segurtasunari eta piratei dagokienez. Horrekin guztiarekin bere azken bertsioetatik jasotako datuak aipatzen ditugu. Orain imajinatu zer izango litzateke 2011ko bertsioa 2021 ordenagailuan instalatzea.\nZer gertatzen da multimedia edukiekin? Safari hobea al dago?\nIraganean, Safari arakatzailea ere instalatu zen, garai hartan beste arakatzaileek onartzen ez zituzten web orrien eduki ugari erreproduzitzeko aukera ematen zuelako. Ahem, Internet Explorer. Baina gaur egun hori ez da horrela.\nEdozein lekutan irakurri baduzu, mezu edo iruzkin hori 2000ko hamarkadako datarekin egon behar da, 2021ean kezka hori ahaztu dezakezulako. Uneko arakatzaileekin linean aurkitzen dituzun bideo, audio edo irudi fitxategiak arazorik gabe ikusi ahal izango dituzu arakatzaile berritik. Bisitatzen dituzun gune eta web orri guztiak egungo Opera, Chrome edo Firefox arakatzaileen beharretara egokituko dira.\nEgia esan eta artikuluan zehar eztabaidatu dugun moduan, 2011ko Safari bat erabiltzen baduzu arazo dezente emango dizkizu. Gaur egun formatu desberdinak erabiltzen dira vp9 edo ogg web orriko bideo eta audioetarako. Uneko arakatzaileek erraz erreproduzitzen dituzte formatu horiek, baina Safari-ren azken bertsioa deskargatu eta instalatu ahala, luzapen horiek guztiak hilda ditzakezu. Ezin izango duzu uneko luzapen guztiak dituen edozein eduki mota erreproduzitu.\nHorregatik, ondorioa da ez duela batere merezi. Windows-en Opera eta Chrome-ri buruzko lehen paragrafoetan gomendatu dugun artikulua begiratzea gomendatzen dizugu. Hor aurkituko duzu benetako eta egungo arakatzailearen irabazlea. Mugikorraren hurrengo artikuluan ikusiko dugu.\nArtikuluaren bide osoa: Foro Mugikorra » Internet » safari » Zergatik ez zenuke Safari Windows-en erabili behar\nNola jakin kontaktua WhatsApp-tik ezabatu den ala ez


Kultura etxean erabilerarik gabe dauden gelak auzolanean garbitzeko deialdia astelehenerako - Elgeta - Goiena.eus\nKultura etxean erabilerarik gabe dauden gelak auzolanean garbitzeko deialdia astelehenerako\nLarraitz Zeberio Lekuona 2016-07-15 12:00\nKultura etxeko argazkilaritza gela urrian egindako bisitan.\n"Kultura etxean izango gara 09:00etatik aurrera (...) erabilerarik gabe dauden guneak husteko eta garbitzeko", zehaztu du Janire Lazkano zinegotziak.\n"Erabilerarik gabe egotetik erabilgarri lagatzea, eta erabilera ematea litzateke asmoa", adierazi dute deialdia egin duen Elgetako Udaletik. Astelehenerako, hilak 18, egin dute auzolanerako deia. "Kultura etxean izango gara 09:00etatik aurrera (...) erabilerarik gabe dauden guneak husteko eta garbitzeko", zehaztu dute. Herritar guztiei luzatutako auzolanerako gonbidapena da.\nUdalak urrian egindako Ateak Irekiz ekimenaren ondorioz datorren deialdia da honakoa. Erabiltzen ez diren eremu publikoak ikusi, baloratu eta auzolanean berreskuratzeko saiakera egingo zutela adierazi zuten eta kultura etxearekin hastea asmoa agertu zuten.\nErabilerarik ez duten sei gela ikusi zituzten urrian egindako bisitan: txirrindularitza elkarteak erabili izan duena, erakusketak egiteko materiala gordetzen duen gela, hilean behin podologia kontsulta egiteko erabiltzen den gela, EPA gela, argazkilaritza gela izandakoa, eta bere garaian fonoteka izandako gela.\nLarraitz Zeberio Lekuona 2015 urr 21 Elgeta


Ekonomia - Informazio orokorra - Zer da Aurrekontua?\nAurrekontua urtero egiten da, oreka finantzario, unibertsaltasun, lotura-gabetasun eta osotasunaren printzipioen arabera, eta finantza eta kontu gaietan Ermuko Udalak bere erakunde autonomiadunek eta bere menpeko sozietate publikoek, ekonomia- eta aurrekontu-ekitaldi bakoitzean, gauzatuko duten jarduera ekonomikoaren gida-programako erabaki multzoaren formazko dokumentua da.\nUdal jarduera planifikatu eta programatzeko erreminta oinarrizkoa izateaz gain, udal baliabideak behar bezala administratzen ote diren kontrolatzeko, jarraipena egiteko eta ebaluatzeko tresna da aldi berean.\nErmuko Udalaren Aurrekontu Orokorra Udalaren beraren Aurrekontuak, Udalaren erakunde autonomiadunen aurrekontuek, hau da, Udal Euskaltegiko Fundazioaren aurrekontuak eta Udal Kirol Erakundearenak, eta PROIMERSA eta PROMOSA udal sozietate publikoen aurrekontuek osatzen dute.\nUdal Aurrekontua, Ermuko Udalaren Aurrekontu Orokorraren zati izanik, udal alor guztien kudeaketa-eremua islatzen du, eta urtean eskuratzea espero diren diru-sarreren aurreikuspena eta gehienez gastatu ahal izango dena jasotzen du.\nUdal Aurrekontua udal gobernuko taldeak lantzen du eta Udalbatzarrak aztertu, eztabaidatu eta onesten du.


EBtik kanpoko herrialdeetatik inportatutako elikagaietarako plastikoen %20k arrisku sanitarioak ditu | Consumer\nEBtik kanpoko herrialdeetatik inportatutako elikagaietarako plastikoen %20k arrisku sanitarioak ditu\nProduktu horiek legeak onartutakoak baino substantzia gehiago transferitzen dizkiote elikagaiari.\nEuropako Batasunetik (EB) kanpoko herrialdeetatik inportatutako elikagaietarako plastikozko produktuen %20k ez du legeria betetzen eta osasun-arriskuak ditu, Valentziako Plastiko Enpresarien Elkarteak (AVEP) eta Plastikoaren Institutu Teknologikoak (Aimplas) egindako azterlan baten arabera. Txostena, “Safe-Import” izenekoa, EBtik kanpo “inolako kontrolik gabe” inportatzen diren produktuen elikadura-segurtasuna ebaluatzeko egin da, bi erakundeek azaldu zutenez.\nValentziako Erkidegoko hainbat tokitako prezio anitzeko dendetan erositako plastikozko produktuak aztertu zituzten ikertzaileek proiektu horretarako. Lanean, berriz erabil daitezkeen sukaldeko eta ontzietako elikagaien segurtasuna aztertu da (adibidez, fianbrerak, espatulak, moldeak, entsaladerak, xukaderak, elikagaiak ebakitzeko taulak, elikagaiak gordetzeko potoak, edalontziak, platerak eta mahai-tresnak), baita haurtzaintzako eta haurren elikadurako produktuak ere, hala nola txupeteak eta biberoiak.\nAztertutako produktuen %20k ez zuen indarrean dagoen legeria betetzen, plastikoak “legeak baimentzen dituen substantzia gehiago ematen baitizkio elikagaiari, eta horrek osasun-arriskuak ekar ditzake”, azaldu zuen Sergio Giménez Aimplasen ontzien negozio-lerroaren arduradunak, eta adierazi zuen “biberoiak eta txupeteak izan direla emaitza negatiboagoak izan dituzten produktuak”. “Saiakuntzak behar bezala egin ez dituzten beste produktu batzuk izan dira gozogintzarako silikonazko moldeak, bitsak, jakiak gordetzeko platerak eta ontziak”, erantsi zuen.\nGainera, akats ugari atzeman dira produktu horien etiketetan. Azterlanaren arabera, aztertutako produktuen %88k ez zuen trazabilitate egokia. Cristina Monge-k, AVEPeko idazkari nagusiak, adierazi zuenez, produktuekin lotutako dokumentazioa “osatu gabea da edo ez dago, eta, beraz, ez dago ziur produktu horiek fabrikatzeko erabiltzen diren substantzia guztiak baimenduta daudela”. “Hori arriskutsua da kontsumitzailearentzat, normalean produktu horiek elikagaiekin kontaktuan egoten baitira zuzenean”, ohartarazi zuen.\nEtiketatze-akatsen artean, nabarmentzekoa da aztertutako produktuen %93k ez zuela osasun-erregistroko zenbakirik aipatzen, %71k ez zituela erabilera-baldintzak jasotzen eta %22k ez zuela elikadura-gaitasuna betetzen. Gainera, kasuen %17an ez zen enpresa inportatzailea identifikatzen eta produktuen %24an ez zen fabrikatzailea aipatzen.\narriskuak elikagaigintza plásticos-eu Sanitarioak substantziak


Jaiotza tasa | Geografía | Xuletas, chuletas para exámenes, apuntes y trabajos\nEscrito el 26 de Julio de 2018 en vasco con un tamaño de 16,21 KB\nLurralde jakin bateko biztanleria ikertzen duen zientzia da.\nAdierazten du zenbat jaiotza egon diren lurralde batean denbora-tarte jakin batean\nEuropako eta Ipar Amerikako herrialdeek oso jaiotza-tasa baxua dute; Asian berriz oso altua\n3- Jaiotza-tasen faktoreak\nKrisaldietan eta oparoetan eragina du. Bestalde, landa-gizarteetan, seme-alabek lan egiten dutenez jaiotza-tasa altua izaten da, baina hiriko gizarteetan, jaiotza-tasa baxua izaten da, seme-alabak heztea garesitagoa delako.\nErlijio-sinesmenak eragina dute.\nEmakumeak zenbat seme-alaba eduki nahi dituzten erabaki dezaketen gizarteetan.\nBatzuetan, gobernuek jaiotza-tasa igotzeko edo jeisteko, politika batzuk aplikatzen dira.\nAdierazten du zenbat heriotza egon diren urtebetean lurralde jakin batean. Kopuru hori handia ala txikia den jakiteko, heriotza-tasa gordina (HTGd) kalkulatzen da. Munduko heriotza-tasa jaitsi egin da.\nPertsona bat bizi daitekeen urte kopurua da.\nOngi elikatutako pertsonek osasun ona izaten dute, gaixotzeko arrisku gutxiago dute eta, gaixotzen badira, azkarrago sendatzen dira.\nEdateko ura eta hutsubide-sistemak edukitzeak gaixotasunak ez harrapatzen laguntzen du eta bizi-itxaropena handitzen du.\nBerezko hazkunde positiboa\n: Biztanleri gaztea oso ugari dela, eta 65 urteko pertssonak oso gutxi direla. Hau, garapen-bidean dauden herrialdetan gertatzen da.\n:Biztanleria zahartzen da eta gazteak gutxitzen dira.\nBizilekuz aldatzeari aisialdiak eragin gabe deritzo.\nLurralde batetik joaten badira beste batean bizitzeko.\nLurralde batera iristen badira, han bizitzeko\nLan baldintzak hobetu nahi direlako eta bizi-maila hobea lortu nahi izatea, edo jatorrizko herrialdean ez bada lanik aurkitzen\nNatura-hondamendiek eraginda, adibidez lehorte luzeak\nGobernu diktatorialen edo erlijio-agintarien jazarpenik ihes egitea.\nMigrazioak iraupenaren arabera:\nBehin betikoak izan daitezke, emigrantea helmugako tokian geratzen bada eta ez bada bere jatorriko lurraldera itzultzen. Edo aldi baterakoak denbora jakin bat igaro ondoren emigrantea bere jatorriko lurraldera itzultzen bada.\nMigrazioak helmugaren arabera:\nKanpokoak edo nazioartekoak izan daitezke, emigranteak atzerrira joaten badira eta beste herrialde batean bizitzen hasten badira, edo nazionalak, beren herrialdeko beste toki batera joaten badira.\nMigrazioak lekualdatzeko arrazoien arabera:\nBorondatezko migrazioak izan daitezke, emigranteak askatasun osoz erabaki badu joatea, edo migrazio behartuak, zerbaitek edo norbaitek bultzatzen badu emigrante joatera.\nJaiotza tasa faktoreak Heriotza-tasa munduan Mugimendu naturalak (jaiotza eta heriotza) Jaiotza tasa herri batean Jaiotza tasa afrikan


Adostasuna nagusi Amurrioko Udalbatzan - Aiaraldea.eus\nAdostasuna nagusi Amurrioko Udalbatzan\nTxabi Alvarado Bañares 2018-07-27 07:00 Politika Amurrio\nAurkeztu diren puntu guztiak onartu dira eta gehienak aho batez gainera. PPk bi mozio plazaratu ditu. Orain Amurrioko Angel Jimenez Esquilasek zinegotzi kargua utzi du.\nPuntu gehienak aho batez onartu ziren atzoko bilkuran. / Amurrioko Udala | Ikusi handiago | Argazki originala\nAtzo arratsaldean egin zen Amurrioko uztaileko Udal Osoko Bilkura. Adostasuna izan zen nagusi, aurkeztutako puntu guztiak onartu baitziren.\nHiri Antolamendurako Plan Estrategikoa, Ingurumenaren Azterlan Estrategikoa eta Genero-inpaktuari buruzko Aurretiazko Txostenaren hasierako onespena gauzatu zuten lehenbizi. Guk Bai eta Orain Amurrio taldeak abstenitu egin ziren, eta gainontzeko taldeek alde bozkatu zuten. Orain Amurriok adierazi zuen nahiago izango lukeela gauza bakoitza banan-banan bozkatzea. Hala ere, talde horretako ordezkaria den Kepa Gonzalez zinegotziak adierazi zuen kontuan hartu zirela generoari eta ingurumenari dagokionez aurkeztu zituzten alegazioak. EH Bilduk ere bat egin zuen aintzat hartu ziren ekarpenekin.\nPPren bi mozio, aho batez onartuak\nPPk bi mozio aurkeztu zituen plenoan. Tren geltokiaren alboko aparkaleku kopurua ugaritzea eta bertan dagoen plaza berritzea eskatu zuen Alderdi Popularrak mozio horietako batean. Bestean, aldiz, lehen sorospenetako prestakuntza gehiago eskaintzea eskatu zuen. Aho batez onartu ziren bi puntuak, aurretik batzorde batean eztabaidatu eta adostu zirelako.\nOrain Amurrioren zinegotzi berria\nAmaitzeko, Angel Jimenez Esquilasek zinegotzi karguari uko egin zion. Orain Amurrioko zinegotziak “arrazoi pertsonal eta laboralengatik” utziko dio hautesti izateari, eta Mari Jose Garcia Castrok ordezkatuko du. Gainontzeko taldeek Jimenezek egindako lana aitortu zuten bilkuran. “Berezko gaitasuna izan du talde politikoen arteko giroa hobetzeko”, adierazi zuen Josune Irabien alkateak.\nIkusi bilkura osoa hemen:


Sindikatuetako euskara planak (eta V): LAB | Lantalan\nSindikatuetako euskara planak (eta V): LAB\nOsteguna, 2007ko abenduaren 20a\nSindikatuen artean egin dugun errondari amaiera emango diogu gaurkoarekin. Horrela, gaur LAB sindikatuaren berri izango duzue.\nZure sindikatuak ba al du euskara planik? Noiztik?\n2000urtean hasi ginen euskara planarekin LABen. Urte hartan EusLab (2000-2004) I.Plan Estrategikoari ekin genion, gero bigarrena eta orain balantzea egin ondoren, III.Plana diseinatzen hasiko gara 2008-2012rako.\nEuskara plana martxan jarri aurretik zenbatekoa zen euskararen erabilera sindikatuaren barne dinamikan?\nPlana abian jarri aurretik ez zen erabilera neurketarik egiten, estimazio batzuk baino ez ziren egin. Egituraren bileretan jendeak bata zein bestea erabiltzen zuen gaitasunaren arabera.\nEskualdearen egoera soziolinguistikoak markatzen zuen gehienetan erabilera bai harremanetan bai zerbitzua eskaintzean.\nEnpresetan ere delegatuen esku geratzen zen askotan euskararen sustapenerako neurriak edo normalkuntza planak bultzatzea.\nZer lortu da urte hauetan guztietan? Egindako ibilbidea ikusita zein iruditzen zaizu harro egoteko arrazoia?\nLortu diren gauza guztiak aipatzea zaila da. Lehenik eta behin esan beharra dago gure egitasmoak bi ardatz dituela: SinEus, sindikatuaren barne funtzionamenduari dagokiona eta LanEus, lan mundua euskalduntzea xede duena. Hasiera batean SinEus ardatzean gehiago sakondu bagenuen ere, pixkanaka oreka bilatzen ari da ardatz biei eman beharreko tratamenduan.\nSinEusi dagokionez, euskara da hizkuntza ofiziala sindikatuan. Komite Exekutibo eta Nazio Komitearen bilerak euskaraz egiten dira. Kontratazioetan euskalduna izatea betebeharreko baldintza da. Ahozko erabileraz gain, idatzizko ekoizpena ere handitu da eta testuak euskara hutsez idazten dira edo elebidun. Maiatzean egingo den 7. Biltzar Nagusirako jatorrizko ponentzia euskaraz egina dago, itzuliko bada ere. Hiriburuetan hobemahaiak daude (euskara batzordeak) erabilera sustatzeko lan egitea helburu dutenak, eta abar.\nLan munduari dagokionez, aipagarriena litzateke EusLab II.Konferentzia antolatu genuela iaz eta aurten III.Mintegia antolatu dugula gure delegatuei enpresan euskararen sustapenerako bidean tresnak emateko.\nHala ere, azpimarratu behar da lorpen handi gisa, hau guztia kudeatzeko duela bi urte Euskara Idazkaritza sortu eta idazkaria izendatu izana. Hizkuntza normalkuntza ildo estrategikoa da sindikatuan eta hori agerian geratzen da, euskara idazkaria Nazio Komitearen kidea izanik.\nZeintzuk dira gehien kostatzen ari zaizkizuen egitasmoak?\nSindikatuaren egitura formaletan lortutakoa gure delegatu eta afiliatuei trasladatzea. Horrez gain, kontuan izan behar da, sindikatuaren egituran sindikatuak kontratatutako langileak daudela eta baita sektoreetatik liberatuta daudenak ere. Hor lorpenak izatea zailagoa da.\nEzin dugu aipatu barik utzi, lan munduan dauden zailtasunak jakintzat emanda, barnekoari dagokionez, askotan zailena inertziak edo ohiturak aldatzea izaten dela.\nEta zailtasun horietan jo al duzue kanpora laguntza bila: aholkularitzaren batengana?\nBai, laguntza beharrezkoa zela antzeman zen.\nEuskara plana kudeatzeko kanpoko aholkularitzarik izan al duzue/ba al duzue? Norena?\nAholkularitzarik kontratatu ez badugu ere, aholkularitza bati lotuta ez dagoen teknikari bat dugu plana kudeatzeko.\nNola daramazue goiko egituratik hasi eta herriz herrikoraino iristeko asmoa?\nArestian esan bezala, horixe da zailena. Egitura konplikatu samarra dugu. Lurraldekoa eta sektoreetakoa. Liberatu eta delegatuekin lan handia egin behar da. Planaren berri eman da, mintegiak… Dena den, sindikatuaren konpromisoa handitu heinean, hauena ere gero eta handiagoa da, zorionez.\nZein dira zuen hurrengo erronkak? Eta horietan zeintzuk izango dira lehentasunak?\nHasieran esan bezala, EusLab III.Egitasmo Estrategikoa prestatzen hasiko gara laster. Hizkuntza Politika Orokorrerako Agiria ere gutxi barru aterako dugu baina barne sustapenari dagozkion kontu gehiago alde batera utzi gabe, negoziazio kolektiboa da gure erronkarik handiena, zalantza barik. Hizkuntza normalkuntzaren aldarrikapenak ekintza sindikalean isla izan behar du. Sustapenerako neurriak bultzatuko ditugu eta horretarako tresna nagusia negoziazio kolektiboa dugu.\nSindikatuetako euskara planak (IV): ELA »\n« 2008rako Eusko Jaurlaritzaren diru laguntzak kaleratuta


Bertatik Bertara azoka, hilaren 27an : Otamotz\nBertatik Bertara azoka, hilaren 27an\nHilaren 27an Goierri garaiko baserritarrek Bertatik Bertara azoka berezia egingo dute. Areizaga-Kalebarren plazan izango da, 10:00etatik 14:30era. Sei postu egongo dira eta Leturiondo baserriko txahal bat burruntzian erreko dute. Pintxoak euro batera salduko dira. Gainera, talogintza eta gaztagintza tailerrak egongo dira haurrentzat. Helburua bertako produktuen kontsumoa bultzatzea da.


Bidegorriari tarte berria gehituko dio Arratzuk - Deia\nBidegorriari tarte berria gehituko dio Arratzuk\nLoiola eta Uarka lotuko dituen oinezkoentzako zein bizikletentzako bidea udaberrirako izango da prest\nimanol fradua / arratzu 20.11.2020 | 01:08\nUarkatik Belendizera doan bidegorria. I. Fradua\nUarkatik Belendizera doan bidegorria.\nAspaldi ekin zion Arra-tzuk udalerriko hainbat auzune lo-tzen dituen bidegorri sarea eraiki-tzeari. Datorren urtean zehar, bada, tarte berri bat zabalduko du oinezko zein bizikletentzako bideak, izan ere Udalak aurki adjudikatu nahi ditu Loiola eta Uharka lotuko dituen azpiegitura egin ahal izateko lanak. 140.000 euro pasatxo inbertituta, toki-erakundeak "orain dela hainbat urte hasitako proiektu estrategikoari" amaiera eman nahi dio. Lanak, berriz, 2021aren lehen asteetan hastea dute jomuga.\nLizitazio prozesuaren baitan sortutako arazoek pixkat atzeratu zituzten lanak. Lehendabiziko izapideak bertan behera utzita, Udalak beste behin ireki zuen proposamenak jasotzeko epea. Bada, eta sortutako eragozpenak alde batera utzita, berau "hile honen amaieran" adjudikatu nahi dute. Hala azaldu du Josu Sabin Olano alkateak, zeinek proiektuaren garrantzia izan du hizpide, 2010 urtetik aurrera egiten ari diren egitsmoa delarik. "Orain aspaldi hasitako kontua da, eta pixkanaka-pixkanaka joan gara tarteak eraikitzen. Oso positiboa da horrelako bidegorri sare bat eraiki-tzea, mugikortasun aldetik ere mesedegarri delako". Printzipioz, eta lanak aurki adjudikatuta, Udalaren esperantza "urte berriarekin lanak hastea" da. Hiru hileko exekuzio epea izanik, eta eguraldia lagun badute, lanak "udaberrirako" bukatu nahi dituzte. Lanak egin ahal izateko, toki-erakundeak partida bat gorde du, aurtengo aurrekontuen kontura\nAuzo biak lotuko dituen bidegorriak 1.100 metroko luzera izango du. Eta baldintza pleguek diotenaren arabera, 0, metroko zabalera izango du. Eta atal handi baten, BI-2224 errepidearen ondotik joango da, batez ere herriaren erdigune den Loiola auzoaren inguruan. Olanok gaineratutakoaren arabera, azkenik, datorren urtean beste bigarren fase bati ekingo diote. "Lexartzatik Uarkara joango diran 300 metroko tartea geratuko litzateke egiteke, baina gure asmoa bada berau eraiki-tzea. Datorren urtean egitea" esperao dutela ere gaineratu du Arratzuko alkateak. Gutxi gorabehera, 300 metroko luzeera izango luke eta egin beharreko inbertsioa, bestetik, 84.000 eurotan zehaztu dute Udaleko arduradunek. "Horrela zirkuito guztia eukiko genuke", Olanoren esanetan. Gainera, udalerriak hainbat erromes hartzen ditu, Markina-Xemein eta Gernika-Lumo arteko etapa egiten dutenak. "Hauentzako ere bidegorria erabilgarri da, Kostako Done Jakue bideari segurtasun gehiago ematen diogularik".\nTarte berriak "Urdaibaiko Biosfera Erreserban azken urteetan egin diren bidegorrian tankera" izango du. Hala, ingurugiroarekiko inpaktu urriena duten azpiegiturak egitehn saiatu dira erakunde publikoak. Izan ere, eskualdean azkenaldian hainbat atal berri egin dituzte, adibibidez etorkizun hurbilean Ibarrangeluko Laida eta Lagako hondartzak lotuko dituen oinezkoentzako bidea, Urdaibaiko Patronatoa gaur egun egiten ari dena. Eskuinaldeko Kanala auzoan ere beste tarte bat egiten ari dira. Bada, Arratzuren kasua oso adierazgarria da. Hiru izan dira orain arte egin diren konexioak: Uarka-Belendiz, Uarka-Olesko y Olesko-Barrutia, herriko auzoak elkarren artean lotu direlarik. Uarka eta Loiola lotuko dituena azkena izango da, zirkuitoa amaitutzat emanez.\nOrain arte. Uarka-Belendiz, Uarka-Olesko eta Olesko-Barrutia tarteak izan dira orain arte Arratzuko Udalak eraiki dituen bidegorriak. 2010ean ekin zioten egitasmoari.\nEtorkizunean. Uarka eta Loiola lotzea ahalbidetuko duen atala egingo dute, 2021ean. Lanak "udaberrirako amaitzea" espero du Udalak. Egin beharreko inbertsioa 143.000 eurokoa da.\nAuzoen arteko mugikortasuna erreztu\nArratzuko auzoak lotuta (Loiola, Uarka, Belendiz eta Olesko), Udalak mugikortasuna erreztu nahi du, jasangarritasunari ere mesede eginez.


Aurrekoa Urriak 31 Larunbata Hurrengoa\nUrriak 30 - Azaroak 01 • • San Telmo Museoa (Parte Zaharra) Haurrak\nUrgull ezagutu pista jokoa. Plano bat, pista batzuk eta abenturarako gogoa nahikoa dira Urgull mendian naturaz gozatzeko eta historian zehar gorde dituen sekretu asko ezagutzeko. Pista bat: Urgull aplikazioa lagungarri izango zaizue...\nUrriak 31 • 10:30 + 18:00 • San Telmo Museoa (Parte Zaharra) Kultura +\nBisita gidatua Urgullen magalean erakusketara.\n10:30ean euskaraz 18:00etan gaztelaniaz\nBisita gidatua doakoa da, baina aurrez lekua erreserbatu behar da webgunearen bidez. Lotura goian.\nUrriak 31 • 18:00 • Larratxo K.E. (Altza-Larratxo) Antzerkia eta Dantza\nCarlo Collodiren ipuin klasikoa abiapuntutzat hartuta, Pinocchio familia osoarentzako antzezlana da. Denetik pixka bat du: musika, dantza, komedia...\nTURULEKA OILOA (2019)\nUrriak 31 • 12:00 • Victoria Eugenia Antzokia (Erdialdea) Zinema\nArgentina-Espainia. Zuzendaritza: Víctor Monigote, Eduardo Gondell. Ekoizpena: Pablo E. Bossi, Cristina Zumárraga, Carlos Fernández, Laura Fernández, Juan Pablo Buscarini, Luis Scalella, Agustín Bossi, Pol Bossi / Tándem Films, Producións A Fonsagrada, Gloriamundi Producciones, Brown Films, Pampa Films, Argentina Sono Film, Mediabyte, In Post We Trust, Malditomaus. Gidoia: Juan Pablo Buscarini, Eduardo Gondell, Pablo E. Bossi. Animazioa: Keytoon Animation Studio. Musika: Sergio Moure de Oteyza. Abestiak: Eduardo Frigerio, Federico San Millán. Muntaketa: Guillermo Penecino. Iraupena: 80 min.\nTuruleka oso oilo berezia da. Itxura xelebrea duelako eta arrautzarik errun ezin duelako, beste oiloek barre eta iseka egiten diote... harik eta halako batean, Ixabelek, musika andereño erretiratu batek, bere baserrira eramaten duen arte, berekin bizitzera. Hantxe, adiskidetasun giroan eta zoriontsu, oiloak bere dohain ezkutua aurkituko du: Turu-k hitz egin dezake! Eta badaki abesten ere, izugarri ondo gainera! Gure laguntxoa, bere musikarako dohain zoragarriari esker, Daedalus Zirku handiko izar bihurtuko da. Bitarteko bidaia ez da batere erraza izango, ordea, Damian Maltzur gaiztoak beretzat hartu nahi baititu zirkua... eta Turuleka harrigarria.\nGonbidapenak urriaren 27tik aurrera eskuragarri, Victoria Eugenia Antzokiko eta Antzoki Zaharreko leihatiletan (11:30-13:30 / 17:00-20:00)\nUrriak 31 • 11:00 - 14:00 • San Martin merkatu inguruan (Erdialdea) Euskara +\nEuskara gehiago, gehiagorekin, gehiagotan!\nUrriak 26 - 31 • Astelehenetik ostiralera 16:00 - 17:00; Asteburu eta jaiegunetan: 11:30 - 12:30 • Kutxa Ekoguneko harrera Tailerrak\nUrriak 31 • 20:00 - 21:30 • Kutxa Ekogunea Tailerrak\nKutxa Ekoguneak bat egin du Gau Beltzaren ospakizunarekin, Euskaltzaleen Topagunearekin batera, Euskal Herriko tradizio zaharrak berreskuratzeko asmoz sortu baita.\nKalabazak hustu, aurpegi-forma eman, kandelak piztu, ilunpean sartu… eta jendea izutu. Gau Beltza heriotzarekin eta hil ziren gure komunitateko pertsonen oroitzapenarekin lotutako jaia da, baina naturarekin, berdintasunarekin, gure beldurrekin dugun loturaz ere hitz egiten du: umorea, algarak, garrasiak, irriak eta negarrak, festa, adiskidetasuna, lagunartea.\nUrriak 30 - Azaroak 05 • • Principe zinemak Zinema\nAne, AHTko obretako segurtasun zaintzaileetako baten alaba, duela bi egunetik desagertu da, eta gurasoak, bananduta eta komunikazio arazoekin, urduri eta kezkatuta hasi dira haren bila.